Jantziak | Nekaldiaren Kofradia | Bilbao\nHasiera / Kofradia / Jantziak\nSortu zenetik, Nekaldiaren Kofradiaren kolore nagusia beltza izan da (sotana eta txanoa), doluaren, soiltasunaren eta errespetuaren sinboloa.\n1941etik eta Palmetako Kofradiarekin bat egin arte, tergalezko sotana, botoiak, antifazea eta belusezko baberoa beltzak ziren, baita galtzerdiak eta zapatak ere. Aldiz, gerrikoa, eskularruak eta dominaren lokarria zuriak ziren. Jerusalemgo Gurutzea ere, antifazean eta baberoan zentratua, zuria zen.\n1960an Palmetako Kofradiarekin bat egin ondoren, kolore beltza errespetatu zen, baina gorriak garrantzia hartu zuen, zuria gerriko eta ikurrean ordezkatuz. Eskularruak zuri mantendu ziren.\nArrazoi ekonomikoengatik, 90eko hamarkadara arte ez ziren Nekaldiaren Kofradiako armarrian sartu gurutzatutako urrezko bi palmak, desagertutako Palmetako Kofradiak armarrian zituenak gogoratzeko. Ordura arte, armarri osoa entseinetan bakarrik agertzen zen.\n1997an jantziak sakon berritu ondoren, belusa berreskuratu zen antifazean eta babero ordez belusezko bizkarreko itzulgarri bat sortu zen.\nGaur egun, arropa osoa kolore beltzeko tergalezko tunika da, botoi-zapi gorriduna, belus beltzezko antifazea eta belus gorri eta beltzezko bizkarrekoa, ekintzaren arabera itzulgarria dena. Antifazeak eta bizkarrekoak Kofradiaren egungo armarria gorriz eta urre-kolorez brodatuta dute. Gerrikoa eta dominaren lokarria gorriak dira; eskularruak, zapatak eta galtzerdiak, berriz, beltzak.\nGobernu Batzordeko kideek eta Anai-arreba Nagusiek belus gorriko kapak daramatzate, ikurrarekin ezkerrean.\nNekaldiaren Kofradiaren sorreraren 75. urteurrena eta Palmetako Kofradiaren sorreraren 70. urteurrena zirela eta, 2016an bere jatorrizko bi abituak berreskuratu ziren. Gaur egun, abitu horiek janzten dituzten lau kofradek laguntzen diote fundazio-banderari gure prozesioetan.\nMultzo honek Oinazeetako Amaren estandartea eskoltatzen du Pasio Ostiralean, prozesio-paso aurrean. Jatorrian, bere jantzia botoiak dituen tunika zuzen eta txano mokoan osatuta zegoen. Hori guztia kolore moreko belusezkoa zen. 2019ko Aste Santuan erabat berritu ziren, jatorrizko estiloari eutsiz.\nMultzo honek parrokiaren eliz mutilak gogoratzen du. Hasieran, bere jantziak tunika zuzen gorriz eta rokete brodatuz osatuta zeuden. Gaur egun, tunikaren ordez, kofradiaren abitu beltza erabiltzen da, roketea mantenduz. Eskolta honek parrokiaren gurutzeari laguntzen dio gure prozesioetan.\nPaso zamaketarien txano txikiak\nBizkarrean daramatzaten pasoen zamaketariek, euren kapirotearen ordez, txano txikiak janzten dituzte. Burdeo-koloreko belusezko antifazea Nekaldiaren Aita Jesusen tailuaren tunika nagusiaren kolorearekin identifikatzen da, eta antifaze berdea berriz, Osasun Kristo Santuaren irudiaren kolorearekin.


Erosketa-gida: olioa: Olio motak: Guztiak ez dira oliba [2tik 1. orria] | Aldizkaria | EROSKI CONSUMER\nErosketa-gida: olioa: Olio motak: Guztiak ez dira oliba\nLandare-haziek ematen dituzten olioen artean olibaolioa da onura gehien dituena, baina beste batzuek ere on egiten diote osasunari\nEntsaladak ontzeko, jakiak frijitzeko, gozogintzan erabiltzeko... Sukaldean ezinbesteko osagaia da olioa, asko erabili izan dena eta erabiltzen dena, baina horrek ez du esan nahi kontsumitzaileok ongi bereizten ditugunik olio motak, edo badakigunik olio bakoitzak zer-nolako ezaugarriak dituen. EROSKI CONSUMERek lagundu egin nahi ditu kontsumitzaileak, jakin dezaten zer olio hautatzea komeni zaien une bakoitzean, eta horretarako, Erosketa-Gida berri hau osatu du.\nOliba edo ekirolea?\nOliba-olioak historia luzea eta tradizio errotua du gure artean. Iberiar penintsulan fenizioak bizi zirenean oliba-olioa erabiltzen zuten eta Mediterraneoko dietan, adibidez, ezinbesteko osagaia da. Zorioneko osagaia ere bada, osasunerako onura asko baititu. Kolesterola kontrolatzen laguntzen du, herdoilaren aurka ere bai eta bihotz-eritasunei aurre egiten. Gure sukaldean, beraz, eskura eduki beharreko jaki osasuntsua eta gustagarria da oliba-olioa.\nHorrek ez du esan nahi, ordea, beste oliorik ez dagoenik. Hortxe bigarren salduena ere, ekilore-olioa. Landare-hazietatik eratorritako beste hainbat olio ere badira, tartean arto-olioa eta soja-olioa ere baina ez dira inolaz ere ekilore-olioa bezain beste saltzen. Etxe askotan prezioa eskertzen diote ekilore-olioari, oliba-olioa baino nabarmen merkeagoa baita. Baina osasunaren ikuspuntutik ez zaio onurarik falta eta honek ere laguntzen du bihotz-eritasunen kontra.\nBata zein bestea aukeratu era askotako aldaerak aurkituko ditugu saltokietan. Onena, bakoitzak dituen ezaugarriak ezagutzea da, dituen onura guzti-guztiak aprobetxatu ahal izateko. Sukaldean eskertuko dugu, etxeko ekonomian eta baita gure osasunean ere. Hona hemen, beraz, informazio eskuragarria eta olioari zukua ateratzen lagunduko diguten aholkuak ere bai.\nEzaugarriak: Oliba-olioa oso ona da gure gorputzarentzat, osaera bikaina duelako: olio mota horrek dauzkan gantzen % 85 inguru saturatugabeak dira, eta horiek dira guztietan osasungarrienak. Saturatugabeen artean, gantz monosaturatugabeak biltzen dira (oleikoa, adibidez), eta polisaturatugabeak ere bai (linoleikoa, esaterako). Osagai horiek guztiek lagundu egiten dute kolesterol txarra (LDL-c) organismotik desagerrarazten eta kolesterol onari (HDL-c) eusten, eta, ondorioz, bihotz-hodietako eritasunei aurre hartzeko balio dute. Odol-presioa apaltzen ere laguntzen du oliba-olioak, eta arindu egiten ditu artritisaren ondorioak. Herdoilaren aurka egiteko gaitasun handia du, eta horri esker, olio mota horrek hobetu egiten du bihotz-hodietako fluxua eta lagundu egiten du zelulen zahartze-prozesua atzeratzen. Gainera, A eta E bitaminak dauzka, eta horiek hartuta, hobetu egiten da larruazalaren itxura eta leuntasuna.\nBa al zenekien... Merkatuan aurki litezkeen oliba-olioen artetik, birjina estra motakoak dauka estimazio gehien bai sukaldean eta bai elikadura arloan. Maila goreneko olioa da, eta olibak modu mekanikoan zapalduta lortzen da (ez da izaten bestelako manipulaziorik). Ezin du eduki 0,8 º-tik gorako azidotasunik. Olioen sailkapenean, oliba-olio birjina da hurrena; birjina estrak bezalako prozesua izaten du, baina emaitza apalagoa eman ohi du dastatze-proban, eta azidotasuna ere ez du izaten bera (gehienez ere, 2 º artekoa eduki dezake). Zenbaki horiek zera adierazten dute: zenbateko portzentajean dauzkan gantz azido askeak edo libreak (oliba hondatuenak izaten dira gantz azido horiek, edo olioa modu desegokian tratatu edo gorde denean agertzen dira). Beraz, olio birjinek zenbat eta azidotasun txikiagoa eduki, hainbat eta hobeak izango dira. Hirugarren olio mota oliba-olioa esaten zaiona da. Olio mota hori kontsumitzen da gehien, eta oliba-olio findua eta birjina nahasiz lortzen da. Olio mota horretan, azidotasun maila ez da kalitate-adierazlea (1 º-ko azidotasuna eduki dezake, gehienez ere.\nEzaugarriak: oliba-patsarekin egindako olioak, nahiz eta gainerako oliba-olioak baino apalagoa jotzen den kalitatez, haien antzeko hainbat elikadura-ezaugarri dauzka, eta energia-iturri egokia eta osasungarria dela azpimarratu behar da, nahiz eta balio organoleptiko eskasagoa eduki.\nBa al zenekien... Landare-olioek prozesu teknologikoak igaro behar izaten dituzte, fintze-prozesuak, jateko modukoak izan arte; prozesu horietan, alde batetik, galdu egiten dituzte hainbat elikadura-substantzia, eta, bestetik, zenbait konposatu sortzen zaizkie, erradikal libreak edo peroxidoak, adibidez, zeinak kaltegarri baitira organismoarentzat. Oliba-olio birjinak soilik izaten ditu oliben zapore, usain eta bitamina guzti-guztiak, prozedura mekanikoak baino ez baitituzte erabiltzen olio hori lortzeko, edo beste bitarteko fisiko batzuk, olioari inolako aldaketarik eragiten ez diotenak (tratamendu bakarra garbitzea, dekantatzea, zentrifugatzea eta iragaztea izaten da). Dena den, oliba-patsaren inguruan egindako azken ikerketen arabera, olio hori ere bereziki osasungarria da bihotz-hodientzat.\nEzaugarriak: oliba-olioa kontsumitzen da gehien Espainian, alde handiz, gainera, eta ekilore-olioa dator ondoren. Landare-haziekin egiten diren beste olio batzuk askoz bakanago hautatzen dituzte kontsumitzaileek (arto-olioa edo soja-olioa, adibidez).\nBa al zenekien... Sukaldean, ekilore-olioa gordinik erabiltzea komeni da (ez jakiak sutan prestatzeko), bere ezaugarriak gal ez ditzan; dena den, jakiak frijitzeko erabili nahi bada, ez da ona gehiegi berotzea. Landare-haziekin egindako olioek ez diete eusten tenperatura handiei oliba-olioak bezain ongi, eta, horregatik, hobe da ez erabiltzea jakiak frijitzeko. Eta erabiliz gero, behin bakarrik egin behar da (ez da komeni berrerabiltzea). Ekilore-olioak zapore leuna du, eta egokia da gordinik erabiltzeko, bai jakiak ondu eta bai saltsak egiteko (maionesa, adibidez).\nEkilorea, oleiko ugarikoa\nEzaugarriak: "oleiko ugarikoa" ("alto-oleico") mezuak adierazten du ekilore-olio horren osaera ohikoa baino hurbilago dagoela oliba-olioaren osaeratik. Ekilore-hazi berezietatik lortzen da olio mota hori, azido oleiko ugari duten hazietatik, hain zuzen, eta oso aintzat hartzeko eskaintza da, ona baita elikadura-ikuspegitik. Azido oleikoa gantz monosaturatugabea da, eta ohikoa izaten da oliba-olioan, olibetan eta aguakatean. Oliba-olioak % 70-75 izaten du azido oleikoa, eta antzera dabil "oleiko ugariko" ekilore-olioa ere; ohiko ekilore-olioak, berriz, % 22,5 baizik ez dauka gantz azido hori.\nBa al zenekien... Azido oleikoak eragin onuragarria dauka gure odol-hodientzat eta bihotzarentzat, ugaritu egiten baitu "kolesterol ona" esaten zaiona (HDL-c), eta murriztu egiten du bihotz-hodietako eritasunak pairatzeko arriskua. Landare-haziekin egindako beste olioekin alderatuz gero (ekilorea, artoa edo soja), azido oleiko ugari dauzkatenek hainbat abantaila eskaintzen dituzte sukaldean erabiltzeko: besteak baino egokiagoak dira jakiak frijitzeko, hobeki eusten dietelako tenperatura handiei (180-200 ºC-etara iristen dira frijitzean), egonkorragoak direlako eta mantsoago deskonposatzen direlako. Elikagaiak gutxiago blaitzen dituzte olioz, eta, ondorioz, kaloria gutxiago eransten diete.\nKokoa eta palma\nEzaugarriak: olio horiek ere landare-jatorrikoak dira, baina gantz saturatu ugari ematen dituzte, eta horiek gehiegizko neurrian hartuz gero, odolean ugaritu egiten da kolesterola. Beraz, beste olio batzuek ez bezala, ez dute bihotza babesten. Gehienean, opil industrialak egiteko erabiltzen dira eta zizka-mizka erako produktuak frijitzeko, nahiz eta osagaien zerrendan ezkutuan jartzen dituzten: beren izenarekin agertu beharrean, "landare-olioa" izenarekin ageri dira.\nBa al zenekien... Produktu askok eta askotarikoek izaten dute olio mota hori: zizka-mizka gaziek (krispetak, patata frijituak...), fruitu lehor frijituek, zenbait saltsak (tomate-saltsa, maionesa...), margarinak, gurinak, galletek, opilek eta gozoek, arrain-kontserbek, berdura- edo lekale-kontserbek, edo aurrez prestatutako produktuek (enpanadillak, kroketak, kaneloiak, pizza...). Kontsumitzaileek argi eduki behar dute, ekoizle batek ez badu adierazten zer-nolako olioa erabili duen (oliba-olioa, ekilore-olioa, soja-olioa, gurina, eta abar), zerbaiten seinale izaten dela hori, oso osasungarria ez den seinale, alegia: gantz saturatua izango da, segur aski (palma- edo koko-olioa) edo gantz hidrogenatuak. Komeni da, beraz, produktuen etiketari erreparatzea, eta, ahal denean, olio mota zehaztuta ageri dutenak erostea (oliba, ekilorea, artoa, soja...).\nHurrengo orrira joan: Sukaldean baliatzeko trikimailuak >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (820 Kb)\n[1. orria] Olio motak: Guztiak ez dira oliba\n[2. orria] Sukaldean baliatzeko trikimailuak


56 hildako lan istripuetan — ELA Sindikatua\n56 hildako lan istripuetan\n56 hildako lan istripuetan Belarmendi enpresako langile baten heriotza dela eta, ELA-LAB-ESK-STEILAS eta HIRU sindikatuek elkarrateratzea deitu dute. Protesta urriak 11, osteguna, 13:00tan Zizurkil-go Joxe Arregi plazan izango da LAN ISTRIPU GEHIAGORIK EZ! PREKARIETATEAK HILTZEN DU lemapean. https://www.ela.eus/eu/lan-osasuna/albisteak/56-hildako-lan-istripuetan https://www.ela.eus/eu/lan-osasuna/albisteak/56-hildako-lan-istripuetan/@@download/image/istripuak.jpeg\nBelarmendi enpresako langile baten heriotza dela eta, ELA-LAB-ESK-STEILAS eta HIRU sindikatuek elkarrateratzea deitu dute. Protesta urriak 11, osteguna, 13:00tan Zizurkil-go Joxe Arregi plazan izango da LAN ISTRIPU GEHIAGORIK EZ! PREKARIETATEAK HILTZEN DU lemapean.\nELAk jakin ahal izan duenez, Joan den larunbatean Zizurkil eta Asteasu arteko lursai batean lanean zebilela zauritutako 46 urteko langilea gaur zendu da. Lehenik eta behin, hildakoaren senitarteko eta hurbilekoei bere babes eta elkartasun osoa adierazi nahi die ELAk, baita eskualdeko langileriari ere.\nHonez gero 56 dira aurten HEHn hainen lanpostuan hildako pertsonak, 2017. urte osoan baino gehiago. Prekaritatea eta enpleguaren baldintza kaxkarra daude odolhuste honen atzea, eta hala ere, patronalak lan-baldintzak okertzeko estrategiarekin darrai. Lan erreformak oraindik ere aplikatzen dira, eta administrazioak ez ditu behar adina baliabide bideratzen enpresa eta lantokieta kontrol publikoko neurrietara.


Agur eta ohore "Chacho"!\nSubmitted by admin on Az, 2018/09/05 - 11:10\nRicardo "Chacho" Berrozpe, besteak beste, Argentinako EHL eta Fogoneros elkarteko kidea joan zaigu gaixotasun larri bati aurre egiten ari zela. Askapenako brigadistei beti laguntzeko prest izaten zen eta horrexegatik ere, mila esker egindako guztiarengatik!\nAgur eta ohore "Chacho!"\nFiltroko ekitaldian genion bezala, ¡Arriba l@s que luchan!\nGehiago irakurriAgur eta ohore "Chacho"! -ri buruz\nSubmitted by admin on Or, 2018/08/24 - 06:33\nAbuztuaren 24an izan zen, duela 24 urte, Montevideon, Uruguayen. Euskal Herriari eginiko elkartasun ekimen ikaragarria ezagutu genuen. Manueltxo Goitia, Luis Mari Lizarralde eta Mikel Ibañez euskal iheslari politikoak estraditatuak izatea ekiditeko martxan jarri zen borroka, euren asilo politikoa eskatzea zelarik aldarria. Montevideon izandako hainbat mobilizazio jendetsuren ostean, euskal borrokalariak gose greban zirela hospitaleratu zituzten, eta El Filtro deritzan hospitalearen kanpokaldean polizia militarra gogorki oldartu zen manifestarien aurka. Honen ondorioz Fernando Morroni 12 tiroz eraila suertatu zen eta baita gau bertan Roberto Facal labanka koldar batez; zaurituak ehundaka izan ziren. Oroimena eta duintasuna bertan egon ziren guztientzako!\n¡El estado dispara, la memoria resiste!\nGehiago irakurri24 urteren ondoren, memoriak bizirik dirau! -ri buruz\nSubmitted by admin on Og, 2018/06/28 - 17:00\nGehiago irakurriNikaraguarekin elkartasuna Euskal Herritik -ri buruz\nGehiago irakurriMaiatzak 15, Nakba eguna. Yallah Palestina! -ri buruz\nErrepresioaren aurrean, Herrialde Katalanak endavant!\nSubmitted by admin on Og, 2018/02/22 - 09:34\nHilabeteak dira Herrialde Katalanen kontrako errepresioa biderkatu dela. Hamarnaka dira jada urriaren 1eko erreferendumetik hona inputatuak zein kartzelaratuak izan diren herritarrak, eraso faxistak pairatu dituztenak edota beren herriko eskubide sozial eta politikoak defendatzeagatik atxilotuak izan direnak. Puigdemont eta bere kontseilariak izan ziren gatazka Europaren bihotzera eramaten saiatu zirenak baina desobedientziaren zantzurik ez dugu ikusi. Erbestea borrokarako esparru gisa ulertu du, ordea, Anna Gabriel CUPeko diputatu ohi eta Endavat-eko kideak. Desobedientziaren hautuan berresturik, gatazkaren zentzu politikoan sakontzean eta espainiar estatuaren izaera antidemokratiko salatzea da helburu nagusia. Gure babes osoa Herrialde Katalanetako herri borrokalariari eta gure bidelagun izan den eta izaten segituko duen Annari! Sempre amb tu!\nEspainiar estatua sorgin ehizan dabilen bitartean, askatasun demokratiko, eskubide zibil eta politiko, eskubide nazional zein sozialak txikitzen dihardu. 155. artikulua geratzeko etorri den honetan, aspaldian ezagutu gabeko oldarraldi errepresiboa bizi dugu estatu espainiarraren menpe bizi garen herritarrok. Gure herrian praktika hau aski ezaguna dugun arren, ezin dezakegu pentsa Herrialde Katalanetakoa afera isolatua denik, gure aurkako erasoa ere badelako. Europar Batasuneko isiltasuna ere aipagarria da, noski, baina ez gaitezen inozoak izan. Europar Batasunak ez du inoiz inolako estatu kideren demokrazia zalantzan jarri eta are gutxiago salatu, errepresioa orokorra baita gaur egungo Europan eta boomerang efektuaren beldur dira gainontzeko estatu kideak. Tamalez, berriro ere, begi bat beti zabalik izatera kondenatu nahi gaituzte.\nAzken urteotan Euskal Herrian elkartasunetik konpromisorako pausuak eman ditugu hamaika egoeren aurrean, eta oraindik ere gure etxeetako ateak zabalik mantentzea ezinbestekoa izango zaigu. Herrialde Katalanei elkartasuna modu errealean ematea ahalbideratuko dituen baldintzak sortu beharko ditugu.\nZentzu horretan, ezinbestekoa izango da, estatu espainolaren jarrera errepresibo eta antidemokratikoa zein Europar Batasunaren isiltasuna irmoki salatzea. Horrekin batera, dei egiten diogu euskal herri langileari Herrialde Katalanei elkartasuna adierazten jarraitzera. Porrota soilik posible delako borrokatzeari uzten zaionean. Hemen ez delako ezer bukatu eta, inboluzioaren aurrean herri oso bat dagoelako bere askatasunaren alde borrokan!\nGora Herrialde Katalan independiente, sozialista eta feministak!\nGehiago irakurriErrepresioaren aurrean, Herrialde Katalanak endavant! -ri buruz


Oreinen ugalketa ez oztopatzeko, aisialdia mugatuko dute Gorbeian | Bizigiro | Berria\nOreinen ugalketa ez oztopatzeko, aisialdia mugatuko dute Gorbeian\nBideoa: orein arren orroak, iaz Gorbeian (Felipe Eizaguirre).\nUda bukatzearekin bat hasten da oreinen ugalketa garaia. Horregatik Arabako Foru Aldundiak Gorbeian trafikoa mugatzea erabaki du. Oreina ugari ibiltzen da bertan eta ugalketa prozesua ez oztopatzeko hartu dute trafikoa mugatzeko erabakia. Irailak 3an hasi eta urriak 7ra arte egongo da indarrean.\nNeurri horrekin, ugalketa garaian oreinen sakabanatze geografikoa ekidin eta kanpoko eragina gutxitzea du helburu aldundiak. Amaia Barredo Ingurumen eta Hirigintzako zuzendariak adierazi duenez, aurreko urteetan neuri hau hartzeak espeziearen “onerako” eragin du, horregatik erabaki dute aurten berriro errepikatzea.\nEzohiko kasuetan soilik onartuko da ibilgailu motordunen trafikoa Gorbeian. Gainera, mugatutako errepideak adierazita egongo dira. Bide hauetan txirrindulaz edo zaldiz ibiltzeko baimena eskatu beharko da. Oinezkoek, aldiz, mugatutako eremuetan ibiltzeko pista nagusia jarraitu beharko dute eta ezingo dute bertzelako biderik hartu. Perretxikoak biltzea ere galarazita egongo da.\nOreinen ugalketa ikusi nahi duenak horretarako bereziki prestatutako lekuetan soilik egin ahal izango du. Isiltasuna mantendu beharko da. Ugalketa garaian arrek egiten duten orro berezia grabatu nahi bada, kameren flashik gabe egin beharko da. Leku horietatik kanpo grabatzeko, gainera, baimen bereziak eskatu beharko dira.\nNaturak eskaintzen duen ugalketa fenomeno berezienetako da oreinena. Ugalketa garaian basoa utzi eta ingurune zabaletara jotzen dute, eta arrak euren artean lehiatzen hasten dira. Elkar desafiatzeko orro ozen eta ugariak botatzen dituzte. Inguru batean ar bat nabarmendu ondoren, bertan bizi diren emeak berak estaliko ditu.


Hemen da Open House Bilbao jaialdiko V. edizioa: "Hiri osasungarria" - Bilbao Gazte\nHemen da Open House Bilbao jaialdiko V. edizioa: “Hiri osasungarria”\nOpen House Bilbao jaialdiak bosgarren edizioa egingo du asteburu honetan, urriaren 16an eta 17an, ‘Hiri osasungarria’ izenburupean. Aurten ere, Bilbok bat egin du Open House Worldwide Nazioarteko Sarea osatzen duten 45 hirien arteko ekintza bateratuarekin, arkitekturaren eta hirigintzaren arloan bikaintasuna hedatzeko eta defendatzeko.\nOpen House Bilbaoren bosgarren edizioan, 49 gunetako ateak irekiko dira hiri osoan. Eraikin horiek aukeratzeko kontuan hartu dira beren balio arkitektonikoa eta historikoa, eta iaz bezala, zenbait eremu publiko garrantzitsu bisitatzeko aukera ere sartu da katalogoan, zenbait alderdi aztertzeko aukera emango dutenak, hala nola, azpiegitura berdea, hiri-erresilientzia, erabilera sozialak, mugikortasuna eta bide-segurtasuna.\nGuztira, 12 nobedade daude.\nHauek dira katalogoan sartu diren espazioak:\nFesa-Ercross pabilioia (berria)\nIndautxuko Jesuitak (berria)\nBailen kaleko etxe-orratza\nIED Kunsthall eraikina (paper-fabrika) (berria)\nEkoos Hostela (berria)\nBETA II – AsFabrik (berria)\nAmetzolako geltokia (berria)\nAmetzolako parkea (berria)\nLarreagaburuko etxebizitzak (berria)\nDeustuko CRAI liburutegia\nJesús Galíndez kaleko ezponda (berria)\nEtxebarriko Ekaitz Andela (berria)\nAbandoko Udaltegia (berria)\nElorrietako itsasertza (berria)\nEspazioak irekitzeaz gain, OPEN HOUSE BILBAO jaialdiak jarduera osagarriak eskainiko ditu, edizio honetako gaia sendotuz. ‘Hiri Osasungarria” lemapean, jarduera hauek eskainiko dira espazio publikoan:\nSormen-dinamikak, jolasak eta ipuinak, hiri berdeagoak irudikatzeko. Familientzako tailer irekia, haurrek hiriko naturaren formak ezagutu ditzaten. Jolasaren, istorioen eta materialen bidez irudikatuko dugu nola naturalizatu hiri-espazioak eta horiek gure osasunari ekartzen dizkioten balio positiboak.\nPaisaia naturalari eta horrek hiriarekin duen harremanari buruzko ibilbideak. Pasiara horietan bilatu nahi dira uriko paisaia berdeak eta urigunetik abiatu eta itsasadarrari jarraituz naturguneetara iristeko ibilbideak.\nArkitektura, hiria eta osasuna:\nKontakizun urbanoak talaietatik eta uriko gune estrategikoetatik. Horiek erakutsiko dizkigute osasunak hiria taxutzeko orduan izan duen eragina eta hiriaren diseinuak eta planifikazioak gure ongizatean duen eragina.\nBizikleta-ibilbidea itsasadarraren ertzetik, Zazpi Kaleetan hasi eta Euskalduna zubiraino. Lautan eremu publiko honen inguruko gai nagusiak jorratuko dira, jende askorentzat uriko arnasgune eta aisiarako gune bihurtu den eremua aztertzeko.\nNabigazio esperientzia honen bidez, ibai ertzari beste ikuspuntu batetik begiratuko zaio, itsasadarrean zehar ibiliz, ur ertzeko espazio irekien antolatzaile handi horretan zehar; izan ere, leku horiek gure uriaren garapenaren gakoetako asko erakusten dizkigute.\nArkitekto egile batzuk izango ditugu parte hartzen, eta bertatik bertara eta bisita esklusiboetan azalduko dizkigute beren lanak, bai eta proiektuak diseinatzeko prozesua eta irizpideak ere.\nEraikin batzuk formatu berezian bisitatuko dira, eraikinaren beraren berezitasunagatik edota azalpenak ematen dituzten pertsonen ezagutza-mailagatik.\nPrevious BILBOKO ALKATEAK IKUSTALDIA EGIN DIO ZORROTZA AUZOKO UDAL KIROLDEGIKO ATLETISMO PISTA BERRITUARI\nNext Emozioen gestiorako eta gogoetarako ziklo berria, 18 eta 30 urte bitarteko gazteentzat


Estepan Urkiaga, Lauaxeta\n«Eusko Olerkiak 1930»\nOraingoan, euskaldunak gure izkera apaindu eta aberastu bearrean gera. Eusko-elertia oparotsuenetakoa ez bada ere, ez da askok uste lezateken bezin argal eta makala. Euskalzaleak alaz guztiz, gure elertiari mendu gazteak txertatuaz sendotu nai luteke.\nOrtarako biderik egokiena ordea, olerti gaiari eragitea zaigu. Goitar indar meea, almen-biotzetan, darabilkiten gazte azkarrak bai bai-ditigu.\nGure sorterrian olerkariak, eta ugaritsu, ale mardulak bezela, sortzen ez ba-dira, euskera loretsu, kemen-biziz indartua eta euskaldunen espaiñetan irribar antzera ikusi bearrean, oraindik argal eta beartsu luzaroan aurkituko degu. Olerki opari-ugaritsu gabe euskera ez da ernaituko, iñungo izkerarik poesi-neurtitzik gabe garatu eta sendotu ez dan bezela.\nEle apain, bigun, biurri, irudiz errez, adiz sakona, idazle lumetatik arin, aizetsu eta leun ixurtzeko euskerari beste biderik ez dagokio. Izkera-langille bearrenekoak, olerkariak dira. Oiek ele gogor eta gordiña, olaetan burni goria meetzen dute eran, bizkortu eta gozotzen dute; oiek irudi biziz, asmaketa zorrotzaz, eta amets-ereduz aberastutzen dute; oiek itz joskera berri-arrigarriak sumatzen dituzte. Idazleak aisago eta errezago ibilli ditezen, olerkariak, erdikaldi nekeak igarota, buru-auste gorriak ikusita, izkeraren bide zabalak idikitzen dituzte.\nArrotz elertiari begiratu\nIzkera guzien lurraldeetan sasi eta larrak garbitu dituztenak, soroetan azia lendabizi erain dutenak olerkariak izan dira.\nRapsodak zeritzaioten bertsolariak, aspaldiko greziera edertu zuten Homero olerkari ospetsuenari argi egiñaz. Onen Odisea latinera Livio Andronimo'k biurtuta gero, Erroma'n lenengo olerkaria Kinto Ennio sortu zan, beste edozein idazleen aurre zala. Sizilia eta Toskana'ko bertsolariak italiera iñork baño len orraztu zuten, Dante'ri bidea erreztuaz. Prantzi eta Probentza aldietan, batez ere, trobadore bertsolariak gerozko olerkarien guraso bezela ezagutu bear lirake. Españeraz asieran agertutako arrigariena «El Mío Cid», eresia dakusgu. Alemanin Hartman von Aue'k egindako zaldun olerkia antzin-antziñako doixtar idazkitzat aitortzen dute, eta lendabiziko idazle bikañentzat Klopstock olerkaria.\n¿Zeintzuk inglandera apaindu eta ugaritu ote zuten minstrele zeritzaioten koplakariak ez izanik? ¿Shakespeare eta Milton, antziñako ill idazle aurreetakoenak, ez ote ziran olerkariak?\n¿Eskotziera bastertu eta ezetsia, Burns olerkariak bezin egoki nork goratu ote du? ¿Nork Eskandinabia'ko izkera, antziñan, der Vondelk aña landu, eta oraingoan Ibsen olerkariak bezela Europa guziaren aurrean, ain sotil eta zoragarri azaldu?\nEz, orra or bide bakarra. Euskera piztutzea nai izanik, eusko-olertia zabaldu. Olerkariak goratu, txalotu eta indartu bear, euskera eder-sendoa nai ba-degu.\nOrretara, datorkizu liburutxo au irakurle.\nOlerkariak ernaitu eta zirikatzeagatik Errenderiko olerti gudua asmatu zan. Gure olerkari ospetsuenetako baten-batek erantzun zigun. Oldargi bizisutsuaz berotuta azaldun ziran gazteak biotza poztu ziguten, ordea. Kima jatorrak lore sotil biurtzen diran bezela, olerkari gazte oiek ere eusko olertia lilituko dutelakoan egon giñezke.\nOraindañokoan, bakan-bakan, olerki ederrak sortzen ba-ziran, sarriago eta ugaritsuago, neurtitz egokiz apainduta, asmatzen dira gaur. ¡Bai aurrerapen arrigaria atzo ezkeroztik egin dana!\nErrenderiko olerti batzaldia iaioenetakoa izan ba-da, ez da lelengoa ordea. Iruñako gotzain izan zan Venegas de Figueroa Andonik, 1609'garren urtean Eukaristiaren omenaz olerti-gudua eratu zuan. Moteltxoak saritutako olerkiak, iraunkor izateko. Irakurri ondoren, aintzakotzat ez dauzkagu .\nSara erri zoragarriko Eleiz jaietan, 1865'garren urtean «Bertsuetako guduan», ohorezko sariaz aututako olerkiak, egiz, atsegin zaizkigu .\nOlerti batzaldi oiek ordea, ale bakarrak bezela sortutakoak, bakan-bakanak izaki, onurakorrak izan bazaizkigu ere.\n«Asociación Euskara de Navarra» zeritzaion bazkunak, lendabiziko, gure olertia sendotu eta goratzearren poesi-guduak iraun bidean jartzea erabaki zuan. Elizondo'ko aran politean 1879'garren urtean, olerkari gartsu eta kementsua jaio zitzaion Euskalerriari Arrese eta Beitiatar Pillipa'k, bere goitar indarrez aberastutato olerki saritua esan zuanean.\nDonostia'n euskaldun zintzo batzuek 1887'an eratu zuten «Consistorio de los juegos Forales»'en bidez Gipuzkoa'n poesi-neurtuen zaletasuna zabaldu zan.\nGoi mallako olerkaririk ezitzaigun agertu, ¡ain zegoan eusko-olertia lurrak joa! baño txukun eta egoki azaldu zitzaizkigun batzu-batzuk: Berjas, Larralde, Oxalde, Gilbo, Etxegarai, Otaegi ta abar.\nAbbadie, laburditar jaun jakintsuak eusko olertia piztutzearren, urre eta zillar eskumuturrez aberastutako amaika makil banatu zituan, Euskalerriko jaietan olerkarieri saritzat eskeñiaz.\nGeroztik ere «Euskal-Erriaren Alde» aldizkariak, 1921 ezkeroztik edo, olerki-guduak urte buru guzietan eratzen ditu gazteen doaitasuna, egoki eta txalogarri zirikatuaz.\nEusko-elertia, ordea, guztion laguntz leial-bearrean dagoala ta, «Euskaltzaleak» bazkunak ere, urte oro olerti-batzaldia egitea erabaki du, zillarrezko aritz abartxoa saritzat ordainduaz.\nOna, orain, aurtengo gure lendabiziko olerki gudura, Errenderiko jaietara, etorritako ontxuenak txorta eran bilduta, argitaratuak.\nUrkiaga jauna, izenordez, Lauaxeta, gerenak Errenderi'ko olerti-egimaren bibez ezagutu dute. Ez guk ordea. An eta emen argitaratutako bere neurtitz bigun eta leunak, irakurtzen bai giñuzen, orain dala bi edo iru urte ezkeroztik.\nBerez olerkari jaio ba-da, erdereetakoak irakurri ta ikasteakin aurrerapen galantak itsasi zaizka. Batez ere, Prantzia'n aizkeneko gizaldietan agertu diran olerkarienganako zaletasun bizia nabaitzen diogu. Francis Jammes biotz-bigun, gauz txikitxoen ertilari trebearenetik, Baudelaire elerti iraulari, «parnasisme» taldea irasi zuan olerkari arenetarañoko bertso arrigarrienak euskeratu dizkigu.\nBiotz biguñekoa bera, barru-barrundik irtendako leuntasun miña eta apaltasun meea daramazkiten olerkiak sortzea, atsegin zaio, noski, Lauaxeta'ri.\nVerlaine, Sully-Prudhome, Guido Mazzoni, Coppée eta Heredia'ren minkuntasun eta leuntasunak Urkiaga'ren oldargiari eragin diote.\nLamartine, Musset eta Victor Hugo, romantizismo-gurasoen asmo eta irudipen illun beltz eta alegeak baño egokiagoak deritzaizkio, nunbait, eusko olerkari onei, aiek ixuri zituen ainbat malko antzu eta gezur txukaturik «naitasun mee, gozo, atsegin eta aundikietara jotzea», Lamaitre epaille eraz, idatziaz.\n«Maitale Kutuna», saritutako olerkia, olakoxea deritzaigu. Alako naitasun mee, gozo, atsegin eta aundikia, asmaketan eta irudietan alako batasun egokia, antz eta itxuraz alako aberaztasuna, amets-ereduz alako indar bizitasuna; ahapaldi bakoitza pitxia, neurtitz bakoitza dirdiz argikorra.\nBiotz maitekorrak ezagutu ezarren, nolabait nabaitzen duan maitalearen edertasuna, ahantziz, goratzen du. Era garbi-gardenaz eta apain oso, neskatx onen itxura adierazten digu. Egoak eragindako aizeak, liliak igurtzitzen dituan bezela, oartzen dira neurtitzetan zerutar egokada leunak.\nGauzak zuhur neurtuak daude olerki onetan; maitalearenganako naia, berekoitz bizitz ezaugarriak, Urtzi-ardura erabiltzea, ain garaiz eta egoki azaltzen zaizkigu. Coppée eta Heredia ezik parnasotarrak loitsu eta ziñisgabeak dagerzkigu; oiek irakaslaritzat euki arren, Urkiaga garden, txukun eta ziñiskoi, ordea.\nParnasotar olerkariak iñork baño geiago bertsoera txukundu eta zaindu dute. Aietzaz zaleturik dagoan gure olerkiariak ere, ikasle zintzoa izanik, neurtitzak egoki asmatu bear. Esatez leun eta abalitsu, bukaera-berdintasunez aberatsak, Lauaxeta'ren neurtitzak.\nLauaxetak olerki gai darabilkin asmoa, beste olerkari prantzez eta españarrak neurtu dute. Arvers Pelik amalauko «Mon âme a son secret» olerki polit txukunean, Lauaxetaren ahapaldi baterenbaten oroigarria edo ba-dakarkigu.\n«Hélas! j'aurais passé près d'elle inaperçu,\nToujours à ses cotés, et pourtant solitaire.\nN'osant rien demander et n'ayant rien reçu»,\nVerlaine'k «Mon reve familier» deritzaion olerkian agertzen diguna, motz oso ordea, Lauaxetak ere bikain azaltzen digu.\nD'une femme inconnue, et que j'aime...».\nArvers eta Verlainek gai au ikutu bakarrik egiten dute, laburki, bertsoak politak ba-dira ere. Lauaxetaren asmoa, berriz, borobillagoa, asegarrigoa eta mardulagoa, oldozkun egokiaz osogoa, gardenagoa, gogo usaiaz kutsutugoa. Janzkeraz aberatzagoa, nola nai ere. Irudi meeaz, antz eraz apaiñagoa, ez ahapaldi guzietan, baita neurtitz askotan ere.\nEspaña'n izan dan olerkari ospetsuenetako Gabriel eta Galán, gizon apal eta biguñak, maitale ezangungeari, garden oso, abesten zion;\n«Donde quiera que estés mujer hermosa,\nque merezcas aquí posar tu planta...\nVen, casta virgen, al reclamo amigo\nde un alma de hombre que te espera ansiosa,\nporque presiente que vendrá contigo\nel pudor de la virgen candorosa,\nel casto amor de la leal esposa,\nla gravedad de la mujer cristiana».\n«Maitale kutuna» dasadanak argaldu bearrean iaiotasuna eranzten dio. Besteak erabili duten gaia, Lauaxetak era berrira tajututa dagerkigu eta mami eta azalez egokiago, gañera. Gure olerti pizkunderako, bai zoriona, erdel poesi jatorrekin batera aintzakotzat artu aal izatea, Lauxetarena bezela.\nMamiz sakona, oldozkun zorrotzduna, goi-jakitez josia «jainkoagan bat» olerkia, ohorezko aipa iritxi duana. Urte batzuetan olerti-mugatik aruntz Ormaetxea jauna egon bazaigu, berriro eta kementsu alare, olerkari bikaiña bezela datorkigu.\nOlerkiaren muin-azalak berekoiak ager zaizkigu. Sendiko gertaera gai artuaz, noizik bein zerutar Irutasuna, ain egoki aitatuaz darabilkiala, bertsoak uzkol jantziaz edo estaliak deritzaizkigu.\nOrmaetxearen goiargia uberka batetik dijoana ez da noski. Eusko oiturak kutsututako ain olerki politak eta biziak sortu aal-ditzakela «Itzai zekenak» argi erakusten digu. Iturritik ura, errex oso, datorren eran, Orixe'ri ere, bat-batean, olerki alai-jolaslariok, margo biziz edertutakoak datorzkio.\nEuskerari bide berriak idikitzearren, bide xiurrak utzita zabaleera jo dezan, almen bikañeko olerkariak agertu zaizkigu, Agirre jauna, Lizardi izenordez, eta Tapia'tar Alexander, Iruña'koa.\nEz dituzte era zarrera olerkiak tajutu nai, gisa berrira baizik.\nLizardi «Txolarre»n olerkari berrizale au sartzen zaigu, «Otar utsa»'n xamur, guri eta minberatua; sakon eta aztun «Agur»'en, ordea.\nAtzerrian Tapiak asmatutako «Txori mindua» irudi-kementsuaz indartua arkitzen degu: ekaitz zatarra biziki lenengo zatian, erri-miña zorrozki bigarrenean gure irudimenari adierazten dizkio.\nEuskeraren malda gora erkatzen dijoazten olerkari oien lan zallak, elertiarentzako onurakorrak zaizkigu egitan.\nNeurtitz arin eta lirain-errexetan estropada jokubizia, «Arraunketa» olerkian, bikain adierazten digu Loidi gaztetxoak; zintzo eta mee iru olerki politetan bere giotar lenengo opariak, Jakakortajerena'k, dakarzki; apal eta goxo bertso leunetan gai egokiak ikutzen ditu Zugazti apaizak; minkun eta xamur Arozena euskaltzale zintzoa, esaridun neurtitz laburetan.\nErnaitzen ari diran elerti-landare oiek itxaropen ugaritsuak ez ote dizkigute eskaintzen? Olerki arin eta alaia, egiz, Enbeita'tar Imanol'ek egin diguna.\nNai izan ditugu beste bi olerkitxo ere txorta onetan bildu. Bata Jauregitar Koldobika, gure olerkari bikain-bikaiñenetakoak, bere omenaz egin zan Errenderiko Olerki Egunean, irakurri zuan olerki iaio ta arrigarria. Bestea Euskerari Emakumeen maite-agurrean, orain egun gutxi egin dan jai zoragarri orretan, abestu zan olerkia, Labayen'dar Andoni'k erri-erara egindakoa, antziñako ahapaldi bat ereduz artuaz. Guk ere erritar-poesi-antzera argitaratzen degu, ain egoki tajutua deritzaigu eta.\nEz uste, irakurle, goi-goi mallako olerkiak edo argitaraltzen ditugulakoan gaudela. Ain itxuak ez gera, lauso pizka bat begietan ba-daukagu ere. Baña gauz eder, sotil eta politak aurkituko dituzulakoan gaude. Dana-dala gure elerti pizkundean aurerapen txalogarria egin degula deritzaigu.\n Gramática Bascongada, ingoskia 28. Arturo Campión, 1888. Revista Eúskara, 1879, ingoskia 199.\n Revista Eúskara, 1870, ingoskia 91.


2021eko mugikortasunari buruzko inkesta eta garraio eskariaren irudia - Garraioak - Euskadi.eus\n2021eko mugikortasunari buruzko inkesta eta garraio eskariaren irudia\n2016ko apiril eta ekainaren artean, EAEko mugikortasunari buruzko inkesta berri bat martxan jarri du Eusko Jaurlaritzak. Hori dela eta, EAEko hainbat etxebizitzatan bizi direnak inkestatuko ditugu, bai telefonoz bai etxebizitzak bisitatuz.\nLanaren helburua da gure gizartearen mugikortasunaren eskaria hobeto ezagutzea eta horri buruzko datuak eguneratzea. Aurreko inkesta 2011n egin zen, eta gure webgunean argitaratuta dago (Euskal Autonomia Erkidegoko Mugikortasunaren Azterlana 2011).\nEra berean, aurrekoarekin batera, zenbait errepidetan inkestak egingo dizkiegu ibilgailuen gidariei, baita hainbat garraio geltokitako bidaiariei ere (autobus eta trenbide –geltokietan, eta aireportuetan). Gainera, garraio-operadoreei ere datuak eskatuko dizkiegu. Horrela, informazio hori guztia bildutakoan, EAEko garraio eta mugikortasunaren eskariari buruzko txosten berri bat egingo dugu. Aurreko eskariaren txostena 2011n egin zen, eta gure webgunean argitaratuta dago (EAEko Garraio Eskariaren Irudia. 2011. urtea).\nEAEko Etxebizitzen inkesta\nInkesta hauek ofizialak direnez, legeak araututakoari jarraikiz, inkestei erantzutea derrigorrezkoa da. Bai “Mugikortasunari buruzko Inkesta” (010930 kodeduna) bai “Garraio Eskariaren Irudirako Datuak” (132710 kodeduna), biak Euskal Estatistika Planari buruzko urriaren 13ko 3/2014 Legeak arautzen ditu. Hori dela eta, EAEko Estatistikari buruzko apirilaren 23ko 4/1986 Legeak 9. eta 16. artikuluen artean xedatzen duen bezala, hautatutako familiei eta pertsonei inkesten bidez eskatutako informazioa eman beharra dago.\nZuek emandako datuen isilpekotasuna bermatzen du honako arau honek: Datu Pertsonalak Babesteko abenduaren 13ko 15/1999 Lege Organikoa, eta datu pertsonalak dituzten fitxategi automatizatuen segurtasun-neurriei buruzko araudia honako hau da: ekainaren 11ko 994/1999 Errege Dekretua.\nInformazioa estatistikak egiteko baino ez da erabiltzen. Eta ezinezkoa da parte hartzen duten pertsonen datuak identifikatzea, ez informazio-prozesaketan ezta datuen erabiltzean ere. Informazio-hornitzaileei buruzko datu pertsonalak ezin ditugu inola ere zuzenean zein zeharka tratatu, besteri utzi, zabaldu edota argitaratu.\nDeitu doako 900 103 018 telefono-zenbakira.\nInkesta Eusko Jaurlaritzako Ingurumen eta Lurralde Politika Sailak egiten du. Eta sail honen inkestaren arduradun teknikoekin harremanetan jarri nahi izanez gero, deitu Zuzenean Zerbitzuaren telefono-zenbakira (012)\nEtxebizitzen Inkestaren galdera-sorta (PDF, 130 KB)\nTerminalen Inkestaren galdera-sortak: Autobus geltokietakoa (PDF, 59 KB), Trenbide geltokietakoa (PDF, 60 KB), Aireportuetakoa (PDF, 60 KB)\nKordoi Inkestaren galdera-sortak: Ibilgailu Arinak - Bidesarietan (PDF, 57 KB), Ibilgailu Arinak – Gasolindegietan eta Zerbitzuguneetan (PDF, 59 KB), Ibilgailu Astunak (PDF, 51 KB).


Goi-tentsioko linearen inguruko informazioa emateko bilera, eguenean - Aramaio - Goiena.eus\nGoi-tentsioko linearen inguruko informazioa emateko bilera, eguenean\nArritxu Barruso 2009-06-01 15:14\nEspainiako Ingurumen Ministerioak Aramaio zeharkatuko duen goi-tentsioko linea elektrikoa eraiki nahi du. Frantziatik datorren sare elektrikoa Espainiarekin lotzea da linea horren helburua eta Galiziaraino iritsiko litzateke. Ibilbide hori egiteko bi aukera planteatzen ditu Ministerioak bidalitako aurreproiektuak; bata Aramaiotik igarotzen dena Oñati, Arrasate eta Eskoriatzatik ere pasatuz, eta bestea Bergaratik joango litzatekeena.\nAramaiotik pasatuz gero honako ibilbidea egingo luke: Untzilla, Zabola, Durakogain, San Kristobal, Arangioko bidegurutzea eta Oleta. Untzillaren parean, baina, bi aukera jasotzen ditu aurreproiektuak; bata Murugainetik joango litzateke eta bestea, berriz, Suñako etxeetatik.\nAramaioko Udal Gobernuak uste du proiektua zorakeria bat dela eta sekulako kaltea eragingo lukeela herrian. Hori horrela, alegazioak aurkeztuko dizkiote. Asier Agirre alkateak azaldu du Arabako Foru Aldundiarekin ere harremanetan ipini direla eta Diputazioak ere alegazioak aurkeztuko dituela bere aldetik.\nProiektu honek herrian izan dezakeen eragina kontuan izanda bilera irekia egingo du Udalak Ministerioaren proiektua herritarrei azaltzeko. Datorren eguenerako, ekainak 4, egin dute deialdia, 19:00etan udaletxean.


Andaluziak "Lincearen aldeko itun andaluziarra" proposatu du, bizirik irauteko | Consumer\nAndaluziak "Lincearen aldeko itun andaluziarra" proposatu du, bizirik irauteko\nIberiar Penintsulan espezie honetako 300 eta 400 ale bitartean bakarrik geratzen dira.\nJosé Guirado Andaluziako Juntako Natur Ingurunearen Kudeaketako zuzendari nagusiak atzo aldarrikatu zuen “Iberiar mendilerroaren aldeko Andaluziako Ituna” lortzea espezie horren biziraupena bermatzeko. Munduko felido mehatxatuenetako bat da katamotza. Espainian, 300 eta 400 ale artean besterik ez dira geratzen, gehienak autonomia-erkidego honetan, zehazki Andújar, Cardeña eta Montoro mendilerroetan eta Doñanan.\nGiradok naturaren aldeko kolektiboen, Administrazio zentralaren eta Andaluziako Juntaren arteko hitzarmena eskatu zuen espezie hori ez desagertzeko. Horretarako, untxia babestea ere beharrezkotzat jo zuen, katamotzaren elikagai nagusia baita.\nAndaluziako Ingurumenaren Kudeaketako zuzendariak adierazpen horiek egin zituen Granadako Unibertsitatean 12 minutuko ikus-entzunezko dokumentu bat aurkeztu zuenean. Dokumentu hori Batzordeko Ingurumen Sailak argitaratu zuen, Lince Kontserbatzeko Jarduera Planaren esparruan. Ekimen hori gutxienez bost urtez luzatuko da, eta Europar Batasunari (EBri) eskatu zaion programa bat lortu eta 10 urtera ere luza daiteke.\nDokumentu horren arabera, katamotz iberiarra (Lynx pardinus) XIX. mendearen amaieran ugaria zen. Populazioa gutxitzen hasi zen 1960tik aurrera, larrugileek eta ehiztariek oso preziatua bihurtu zenean. Beren habitatean sartutako gaixotasunek eta aldaketek ere lagundu zuten haien gainbehera azkarra.\nBestalde, Guiradok esan zuen iaz bost katamotz iberiko desagertu zirela harrapatuta, eta horregatik, gidariei eskatu zien kontu handiz ibil daitezela espezie hori dagoen tokietatik igarotzean.\nbiziraupen garantizar-eu lince-eu


Telelana – Bizilan\nIrailaren 23an, telelana arautzen duen dekretua argitaratu zen BOEn. 2020ko urriaren 13an hasiko da indarrean, hau da, argitaratu eta 20 egunetara. Hemen dauzkazue arautu diren puntu nagusiak:\nZer jotzen da telelantzat?\nLehengo eta behin, hiru definizio ematen dira:\n— Urrutiko lana: langilearen etxetik –edo berak erabakitako tokitik- ohikotasunez egiten den lana, jardunaldi osoan edo jardunaldiaren zati batean.\n— Telelana: bitarteko telematiko eta informatikoen bitartez egiten den urrutiko lana.\n— Lan presentziala: lantokian edo enpresak erabakitako tokian egiten den lana.\nIkusten duzuenez, legeak dio “ohikotasunez” izan behar dela eta, zehazten duenez, urrutiko lantzat edo telelantzat jotzeko, gutxienez, jardunaldiaren %30 izan behar da etxetik, hiru hilabeteko erreferentziazko epealdian (edo portzentaje proportziolana lan kontratuaren iraupenaren arabera).\nBeraz, astean 5 lanegun eta 40 lanordutako kontratu batean, honek esan nahi du, gutxienez, egun eta erdi egin behar direla etxetik telelantzat jotzeko. Hortaz, enpresak etxetik astean egun batean aritzeko eskainiz gero, hau ez litzateke telelantzat hartuko eta lege honek ezartzen duenetik kanpo geratuko zinateke.\nEdozelan, Dekretuak Lehen Xedapen gehigarrian azaltzen du hitzarmen kolektiboetan portzentaje baxuagoak edo erreferentziazko epealdi txikiagoak ezarri ahal direla “ohikotasun” hori neurtzeko.\n⇒ Adin txikikoekin egindako kontratuak, praktika kontratuak eta preskatuntza eta ikasketa kontratuak: telelanerako akordioak egin daitezke, baina hauetan jardunaldiaren %50, gutxienez, presentziala izan beharko da. Prestakuntza eta ikasketa kontratuen kasuan, prestakuntza teorikoa telematikoa izan liteke.\nTelelana borondatezkoa izan behar dela saldu da puntu nagusietako moduan. Izan ere, legearen arabera, telelana borondatezkoa izan behar da, bai langilearen kasuan, bai eta enpresaren kasuan ere. Jakina, enpresa-langile arteko botere harreman batean, borondateari dei egitea, bere horretan, hutsaren hurrengoa izan daiteke. Azken berba beti izan ahal du enpresak, telelana inposatzeko zein, agian, gehiagotan izan daitekeen bezala, telelanaren aukera ukatzeko, batez ere ordezkaritza sindikal indartsurik gabeko enpresetan.\nEdozelan, enpresak ezin du telelana inposatu arrazoi ekonomiko, tekniko, antolakuntzazko edo ekoizpenekoetan oinarriturik. Hau da, telelana ez da izango lan baldintzen aldaketa substantzialen (Langileen Estatutuaren 41. artikuluaren) menpe dagoen gaietako bat.\nEta, honekin batera, ondoko kasuak ezin izango dira kaleratze objektiborako arrazoiak izan: telelanari uko egitea, lan presentzialera itzultzea edo lan jarduera urrutitik garatzeko sor litezkeen zailtasunak (lan presentzialetik telelanera pasatu izanarekin lotuta dauden zailtasunak). Ez kaleratze objektibo baterako, ez eta lan baldintzen aldaketa substantzialerako ere.\nEdozelan, bidezko kaleratzerako arrazoirik ez dela esatea, ez du esan nahi kaleratu ezin gaituztenik, kaleratze bidegabea bada ere. Beraz, beti esaten dugunez, markatzen den ezberdintasun bakarra kalteordaina izango litzateke: 20 egun barik, 33 eguneko kalteordaina, alegia. Baina, hortik harago, ondoriorik ez enpresarentzat.\nLan presentzialera itzultzea\nTelelana utzi eta lan presentzialera itzul liteke, Dekretuan “errebertsioa” deitzen den hori, alegia. Bai enpresak, bai langileak erabakian atzera egin dezaketela esatera mugatzen da eta zehazten du negoziazio kolektiboan edo telelanerako akordioan ezarri diren terminoetan egin beharko dela. Baina ez da irizpiderik ematen errebertsio hau zeren arabera gauzatuko den finkatzeko, hau da, zeren arabera erabakiko den nor itzuliko den eta nor ez.\nBestetik, jardunaldi osoan eta lan harremanaren hasieratik urrutiko lanean aritzen diren langileek lehentasuna izan behar omen dute presentzialki gauzatzen diren lanpostuetarako (jardunaldi osoa edo jardunaldiaren zati bat modu presentzialean, alegia). Beraz, enpresak langile hauei eta ordezkaritza sindikalari jakinarazi beharko die zeintzuk lanpostu presentzial geratzen diren hutsik.\nTelelanerako akordio indibiduala\nTelelanerako akordioa formalizatu egin behar da. Idatziz. Akordio hau lan kontratuarekin batera egin liteke edo beranduago, baina beti ere urrutiko lana hasi baino lehen.\nEnpresak akordioaren kopia bat helarazi behar die ordezkari sindikalei 10 eguneko epean eta, gerora, enplegu bulegora ere bidali beharko du. Ordezkaritza sindikalik ez balego, edozelan, enplegu bulegora bidali beharko luke, berdin-berdin.\nAdostu behar diren eta akordioan agertu behar diren gutxieneko puntuak ondoko hauek dira (hitzarmen kolektiboak hau zabal lezake):\n— Telelanerako beharrezkoak diren bitarteko, ekipamendu eta tresnen zerrenda, ondasun kontsumigarriak eta altzariak barne. Zenbateko iraunaldia izan dezaketen hauek ere aurreikusi beharko da.\n— Langileak izan ditzakeen gastuen zerrenda eta gastu hauek konpentsatzeko modua zein momentua (hau hitzarmen kolektiboak zehaz lezake).\n— Lan ordutegia eta, halakorik balego, prestasun arauak.\n— Lan presentzialaren eta urrutiko lanaren portzentajeak eta banaketa.\n— Langilearen lantokia (enpresaren ze lantokitara dagoen atxikiturik).\n— Telelana garatuko den tokia.\n— Lan presentzialera itzultzekotan, prozedura honetarako aurreabisu epeak.\n— Enpresaren kontrol bideak.\n— Telelanaren garapen normala oztopa dezaketen zailtasun teknikoen kasuan ze prozedurari ekin behar zaion.\n— Datuen babeserako jarraibideak (enpresak emanak, baina ordezkaritza sindikalarekin adostuak).\n— Informazioaren segurtasunerako jarraibideak (enpresak emanak; aldez aurretik ordezkaritza sindikalari horren berri eman beharko zaie).\n— Telelanerako akordioaren iraupena.\nAkordioren baldintzak aldatzekotan (lan presentzialaren portzentajea barne), hau enpresa eta langilearen artean adostu beharko da eta ordezkaritza sindikalari aldaketa hauen berri eman beharko zaie.\nIkusi dugunez, telelanerako akordioan tresneria, kontsumigarriak eta altzariak zerrendatu behar dira.\nDekretuak dio enpresak bermatu behar dituela lanerako beharrezkoak diren baliabide guztiak, baina ez du esaten baliabide horiek bai ala bai enpresarenak izan behar direnik. Beraz, posible izango da langileak harrezkero badituenak lanerako baliatzea. Jakina, horrek adostasuna beharko luke, baita konpentsazio ekonomikoa ere.\nBestetik, enpresak bermatu behar du arazo teknikorik balego, hau da, nagusiki, matxuren bat balego, horien konponketa bere kargu hartzea.\nBeraz, telelanaren garapena enpresak ordaindu edo konpentsatuko du. Langileak ez du bere gain hartuko bitartekoen, ekipamenduaren eta tresnen gasturik. Hala ere, ez du formularik zehazten kalkulurako eta langilearen eta enpresaren arteko negoziazioaren esku uzten du. Edozelan, negoziazio kolektiboari ere ematen dio aukera formulazio hau garatzeko.\nAzkenik, enpresak ekipamenduen erabilera mugatu ahal izango du (esaterako, bitarteko horiek lanaldiaz kanpo erabiltzea). Honek bere logika izan dezake, ekipamendua enpresarena bada; beste kasuetan, aldiz, ez. Bestetik, enpresaren ekipamandu informatikoak arrazoi pertsonalengatik erabil litezke, baldin eta hitzarmen kolektiboan hala ezartzen bada.\nEnpresak kontrol neurriak hartu ahal izango ditu langileak bere lana betetzen duela egiaztatzeko. Kontrol neurri hauen artean bitarteko telematikoak erabili ahal izango ditu. Neurri hauen aplikazioan langilearen intimitatea eta duintasuna errespetatu beharko dela gehitzen du.\nIkusten dugunez, hau oso arriskutsua da, formulazio oso irekia delako eta kontuan izan behar dugu telelana, salbuespenak salbuespen, norberaren etxetik egiten dela.\nBestetik, dekretuan azaltzen denez, enpresak ezin izango du langilea behartu ezein programa edo aplikazio bere dispositibo pertsonaletan instalatzera.\nOrdutegien malgutasuna posible da, beti ere telelanerako akordioan eta hitzarmenean ezartzen denaren arabera. Malgutasunerako aukera honekin batera, derrigorrezko prestasun ordu batzuk ere finka daitezke, hau da, langilea ordu zehatz batzuetan ezinbestez lanean egongo dela negozia daiteke.\nAtal honi dagokionez, lan jardunaldiaren eta atsedenaldien inguruko araudia errespetatu beharko da beti ere (ikus. Atsedenaldiak eta jardunaldiaren mugapenak).\nAzkenik, ordutegiaren erregistrorako sistemari eutsi beharko zaio telelanean egon arren. Bertan jardunaldiaren hasiera eta amaiera zein jarduera tarteak islatu beharko dira.\nDeskonexiorako eskubidea eta lan arriskuen prebentzioa\nEnpresak kontuan hartu beharko ditu telelanak dakartzan arriskuak, hala nola, arrisku psikosozialak, ergonomikoak eta antolakuntzakoak. Horretarako jardunaldi bitarteko atsedenaldiak eta deskonexioak bermatu beharko dira eta aintzat hartu beharko ditu, bereziki, jardunaldiaren banaketa eta prestasun orduak.\nArriskuen ebaluazioa zerbitzua ematen den zonaldera mugatu behar da eta ezin izango ditu etxebizitzako beste zonalde batzuk barne hartu.\nArriskuen inguruko informazioa batzeko metodologiarik ez da zehazten. Konfidantzazkoa izan behar dela baino ez dio. Edozelan, bai azaltzen da, informazio hori jaso ahal izateko, ikuskaritzarik egin beharko balitz, neurri hau justifikatzen duen idatzizko txostena eman beharko diela enpresak langileari eta ordezkaritza sindikalari. Eta, edozein kasutan, etxebizitzara bisita hori egin ahal izateko, langilearen baimena beharrezkoa izango dela.\nBestela, informazioa langileak helarazi beharko lioke enpresari, prebentzio zerbitzuek ematen dizkioten jarraibideen arabera.\nTelelanean aritzen diren langileek deskonexio digitalerako eskubidea daukate. Eskubide hau lehenagotik dago araututa (3/2018 Legean, 88. artikuluan). Enpresek atseden sasoietan eta lan jardunalditik kanpo bitarteko teknologikoen erabilera mugatzen dela bermatu beharko dute.\nDekretuak barne politika bat egin behar dela esatetik harago ez du gehiagorik zehazten eta kasu honetan ere negoziazio kolektiboaren esku uzten da, bertan deskonexiorako eskubidearen gauzapen efektiborako bitarteko eta neurriak ezar daitezen.\nAipatu beharra dago, ezer ez zehazteaz gain, enpresak eskubide hau urratuz gero, ez dela ondorio juridikorik aurreikusten.\nDekretua baino lehenago jadanik telelanean aritzen ziren langileak\nHemen ezberdintzen da lehenagotik telelanean aritzen ziren horiek eta azken aldi honetan, covid-19a dela eta, telelanari ekin behar izan diotenak. Lehenbizikoei lege honek eragingo die, bigarrenei, ordea, ez:\n⇒ Covid-19arekin zerikusia izan ez duten lan ez presentzialak:\nHitzarmen edo akordio kolektibo batek honezkero arautzen badu euren lan harremana, lege hau aplikatuko zaie:\n– Akordio edo hitzarmen horren indarraldia amaitutakoan.\n– Akordio edo hitzarmenak indarraldirik ez baleuko, 2021eko irailaren 23an, hau da, Dekretua BOEn argitaratu eta urtebetera (bi aldeek ez badute epe luzeagorik sinatzen; edozelan, epe luzeago hau, gehienez, hiru urtekoa izan liteke).\nHitzarmen edo akordio kolektibo batek EZ badu lan harremana arautzen:\n– Dekretu hau indarrean hasten denean, hau da, urriaren 13an, aplikatuko zaie.\nEsan dugunez, telelanez aritzen den kasu guztietan akordio indibidual bat sinatu behar da. Akordio hau formalizatzeko epea, edota honezkero indarrean dauden horiek moldatzeko edo egokitzeko epea 3 hilabetekoa izango da. Lan harremana ez badago hitzarmen edo akordio kolektibo batek arauturik, epe hau hasiko da zenbatzen Dekretua indarrean hasten den momentutik (urriaren 13tik); hitzarmen do akordio kolektibo batek arautzen badu, ordea, hitzarmen horrek indarraldia galtzen duen momentutik hasiko dira hiru hilabete horiek zenbatzen.\nEdozelan, lan harremana arautzen zuen hitzarmen edo akordioak baldintza hobeagoak baldin bazekartzan Lege honek ezartzen dituenak baino, ezin izango dira eskubide edo hobekuntza horiek absorbatu edo konpentsatu, hau da, ezingo dira kaskartu.\n⇒ Covid-19agatik eta osasun arrazoiengatik telelanaz aritzen diren langileei, esan dugunez, ez zaie aplikatuko lege honek ezartzen duena. Aitzitik, langile hauei lan araudi arrunta aplikatuko zaie.\nHala ere, salbuespen bi daude: enpresak beharrezko baliabideak eman beharko dizkio langileari eta gastuak ordaindu edo konpentsatu beharko dizkio (negoziazio kolektiboaz adosten den moduan).\nIkusten duzuenez, oso gutxieneko legea da hau, ez du apenas ezer mamitzen eta ez du enpresen betebeharrik zehazten. Garapen osoa negoziazio kolektiboaren esku uzten du edota langile eta enpresaren arteko akordioen menpe. Baina patronalak ondo daki negoziazio kolektiboa, erreformen ostean, trukatutako joko-taula izan daitekeela, “borondatezko” akordio indibidualen amarrua ez aipatzeagatik. Beraz, oso garrantzitsua izango da enpresarekin ezer sinatu baino lehenago eta edozein zalantza daukazula, sindikatuarekin kontaktuan jartzea, enpresan bertan edo eskualdean.\nAtsedenaldiak eta jardunaldiaren mugapenak


Sarezko zein maskara gardenak ez dira baliagarriak - Noticias de Gipuzkoa\nSarezko zein maskara gardenak ez dira baliagarriak\n– m. tolosa 23.02.2021 | 00:59\nSarezko maskara. Argazkia: N.G.\ndonostia – Euskadin banatzen diren sarezko zein maskara gardenek %15,3ko filtrazio bakterianoa baino ez dute, araudiak gutxienez %90ekoa izatea eskatzen duenean, eta, horregatik, merkatutik kenduko omen ditu Kontsumoko Euskal Institutu Kontsumobidek.\nMaskara horien inguruan sortutako "ziurgabetasuna" eta "erabileraren hedapena" kontuan izanda, laborategi batera lagin batzuk bidaltzea erabaki zuen Kontsumobidek, arnasgarritasun eta iragazketa baldintzak etiketetan adierazitakoarekin bat ote datozen aztertzeko.\nHorretarako, Bakterio Iragazketaren Eraginkortasuna (BFE) egiaztatu da eta arnasgarritasuna aztertu. Egindako ikerketa-lan horiek erakutsi dutenez, maskara horiek ez dute iragazketa-lana behar bezala betetzen, %15,3ko eraginkortasuna baitute, eskatutako %90aren aldean oso eskasa.\nBehin etiketetan arautegia bete-tzen ez dela egiaztatu ondoren, enpresa fabrikatzailearekin bildu da Kontsumobide –haren izenik ez zuen zehaztu–, eta enpresa horrek "laguntzeko jarrera garbia erakutsi du", produktua banatzaileetatik eta saltokietatik kentzea erabaki duelarik.\nHilaren 12an, Kontsumo Ministerioak agindu berria argitaratu zuen, higiene-maskarak merkaturatu ahal izateko informazio betekizunak zehaztuz. Agindu horrek 30 eguneko epea ematen die enpresei xedapen berrietara egokitzeko.\n30 eguneko epe hori betetakoan, maskaren etiketei buruzko ikuskapen-kanpaina bat abiaraziko du Kontsumobidek –izaera zigortzailea izango duena–, eta maskara gardenak ere barne hartuko dituena.\nHerritarren elkartasuna jaso dute Caritas, Zaporeak eta Elikagai Bankuak.\nAbotsanitz musukoak eskatu ditu hiriko ikasleentzako.


Fiona Fairhurst - Wikipedia, entziklopedia askea.\n1972 (49/50 urte)\nFiona Fairhurst (Ingalaterra, 1972) ingeles ingeniari eta asmatzailea da. Haurtzaroan igeri egiten hasi zen eta lehiakor egin zuen hamasei urte bete arte. Izan ere, ziur asko bere bizitzan lagundu zuen Speedo Fastskin bainujantzi berritzailea diseinatzerakoan.\nFairhurst-en berrikuntza Speedo Fastskin trajea izan zen, Fairhursten Speedoko taldearen ideia. Segundu ehunekoek igerilari batek irabazten duen ala ez zehaztu dezaketenez, Fairhurstek eta bere taldeak Speedo trajea egiteko material eta diseinu egokia bilatzera bideratu zuten. Hauen helburua uretan larruazala marruskatzea murrizten duen material bat aurkitzea zen eta Fairhurstek animalia hidrodinamikoak bereziki interesgarriak iruditu zitzaizkion. Azkenean, bere taldeak marrazoen aurka jarri zuen bere azaleko ertz txikiak igerilariek izango zituzten marruskadurak murrizteko gai zirela ikusita. Ikerketa horren ondoren, Fairhurstek eta bere taldeak Speedori erakutsiko zioten, eta Speedok traje bat eraikitzen jarraituko zuen marrazo-azalaren azala imitatzen zuen materialarekin eta marrazo baten larruazalaren barruan ertz berdinak zituzten dentikuluekin. Fairhurstek egun bat igaro zuen Historia Naturalaren Museoan marrazo baten azala mikroskopioan aztertzen, Fastskin ehuna sortzeko. Sortu ondoren, Speedo Fastskinek berehalako arrakasta izan zuen. Sydneyko 2000ko Olinpiar Jokoetan estreinatu zen, non dominen% 83 palo berri hau zeramaten igerilariek irabazi zituzten, eta munduko 15 errekorretatik 13 bizkar larruazalekoek eraman zituzten.\nFairhurst-ek MSc ehungintza teknologia ikasi zuen Huddersfieldeko Unibertsitatean, BA (Hons) Leedsko Unibertsitatean eta master bat Londresko Central St Martins-en. Speedo-n, Product Manager Research and Development rolean aritu zen, Speedo Fastskinera igaro aurretik, igeriketa profesionalean "zilarrezko bala" gisa hartu izan dena eta titulu ugari eta olinpiar dominak lortu dituena.


Irekia Eusko Jaurlaritza - Gobierno Vasco :: Eusko Jaurlaritza eta 25 euskal enpresa #PorElClima Komunitatean sartu dira, klima-aldaketaren aurka borrokatzeko\nEusko Jaurlaritza eta 25 euskal enpresa …\n\nEusko Jaurlaritza eta 24 euskal enpresa #PorElClima Komunitatean sartu dira, klima-aldaketaren aurka borrokatzeko Iturria: Irekia\n\nEusko Jaurlaritza eta 25 euskal enpresa #PorElClima Komunitatean sartu dira, klima-aldaketaren aurka borrokatzeko Iturria: Irekia\n\n\n\n\n\n\n\n\n\nJaurlaritzak aipatutako ekimenarekin bat egin duela egiaztatzen duen diploma eman diote Iñigo Urkullu Lehendakariari\n25 euskal enpresak publikoki adierazi dute klima-aldaketaren aurka duten konpromisoa, #PorElClima Komunitatea ekimenaren bidez, gaur goizean Gasteizen egin den eta Iñigo Urkullu Lehendakaria buru izan duen aitorpen-ekitaldian. Ekitaldi horretara ehun pertsona inguru bertaratu dira, hala nola enpresen ordezkariak, administrazio publikoen ordezkariak, zentro teknologikoen ordezkariak eta ACLIMA klusterrean biltzen diren ingurumen-sektoreko enpresak. Ekitaldian, Lehendakariak Ecodesen zuzendaria den Victor Viñualesen eskuetatik jaso du Jaurlaritzan ekimenarekin bat egin duela egiaztatzen duen diploma, joan de iraileko Gobernu Kontseiluan formalizatu zena hain zuzen ere.\nAsier Ochoa de Eribe ACLIMAren presidenteordeak, aipatutako kluster horretako enpresen ordezkari gisa, hau adierazi du: «Garrantzitsua da guztiok neurriak hartzea, bakoitzak geure jarduera- edo eskumen esparruan. Hori dela eta, uste dugu garrantzitsua dela erakundeek nahiz enpresek Euskadik klima-aldaketaren aurka egiten duen apustua ezagutaraztea».\n#PorElClima Komunitatea egitasmoa Plataforma Española de Acción Climática plataformak sustatutako ekimena da, zeinari dagoeneko 2.680 pertsona eta erakunde atxiki zaizkion. Ekimen horren bidez, kooperazio publiko eta pribatuko esparru bat proposatzen da Parisen egindako akordioak betetzeko. Horretarako, enpresen estrategia klimatikoek bat egin behar dute gobernuak garatzen dituen ekimenekin, eta haietan parte hartu. Plataformak partaide hauek ditu: Oficina Española de Cambio Climático, Grupo Español para el Crecimiento Verde, Red Española de Pacto Mundial eta ECOEDES (#PorElClima Komunitatearen idazkaritza exekutibo gisa).\nVictor Viñualesek, Ecodeseko zuzendariak –#PorElClima Komunitatea ordezkatzen duen erakundea–, hauxe esan du: «Klima-aldaketaren aurka borrokatzea gure belaunaldiaren lana da. Egin dezakegu eta badakigu nola egin, baina aktore ekonomiko guztien energiak mugiarazi behar dira, erakunde guztienak, pertsona guztienak. Energia horiek guztiak mugiarazteko orduan, Administrazio Publikoen eredugarritasuna funtsezkoa da. Arrazoi hori dela medio, Eusko Jaurlaritzaren rola azpimarratu nahi dugu; izan ere, #PorElClima Komunitatean sartu da euskal gizartea animatzeko klima-aldaketaren aurkako borroka azkar dezan».\nEkitaldia amaitzeko, Eusko Jaurlaritzak aipatutako ekimenarekin bat egin duela egiaztatzen duen diploma eman diote Iñigo Urkullu Lehendakariari. Atxikimendu hori iragan iraileko Gobernu-kontseiluan formalizatu zen. Lehendakariak Ecodesen zuzendariari eskerrak eman dizkio jasotako aitorpenagatik eta berriro adierazi du bera buru den exekutiboaren konpromisoa dela «plangintza publikoan klima-aldaketa arintzeko eta hartara egokitzeko neurriak integratzea; eta Administrazioaren ekintza eredu-emailea eta koordinatua bultzatzea, karbono gutxiko gizarte baterako eraldaketa lortzeko».\nAURREKONTUAK ONESTEKO AKORDIOA\nAzkenik, erreforma fiskalaren eta 2018ko Aurrekontuen inguruan atzo lortutako akordioa aipatu du Lehendakariak, eta adierazi duenez akordio “irmoak, errealistak eta positiboak” dira, egonkortasuna dakartenak eta ahalbidetu egiten dutenak “ekonomia eta enplegua suspertzeko zerbitzu publikoak eta baliabideak bermatzea”.\n(*) Honako hauek dira aitorpena jaso duten enpresak:\nlhk_aurrekontuak_akordioa_e... behera kargatu (400 KB)\nintervencion_lhk_clima_inte... behera kargatu (6 MB)\nlhk_garapen_jasangarriaren_... behera kargatu (600 KB)\narriola_euskadi_aintzindari... behera kargatu (300 KB)\narriola_euskadi_aintzindari... 5 MB\nlhk_aurrekontuak_akordioa_e... 4 MB\nlhk_garapen_jasangarriaren_... 6 MB


Alderdi abertzaleek zerbitzu publikoak indartzeko programa aurkeztuko dute - GARA\n«Herri bezala erantzungo diogu Madrildik inposatu nahi diguten gizarte eredu neoliberalari», hala baieztatu zuen atzo Joseba Permachek (ezker abertzalea), Oskar Matute (Alternatiba), Mariano Alava (EA) eta Ainhoa Beolarekin (Aralar) batera eginiko agerraldian. Horrela, krisi ekonomikoari eta honen aitzakiapean Estatu espainolak hartu dituen neurri politikoei erantzuteko proposamen sozioekonomiko bat aurkeztuko dute lau indar politikoek Maiatzaren Lehenean.\nPermachek azaldu zuenez, lau izango dira programaren ildo nagusiak. Batetik, egoeraren azterketa bat jasoko du. Horretarako mundu mailako, estatu espainoleko eta Euskal Herriko diagnosi bat egingo dute. Bigarren atalean, justizia sozialean oinarritutako proiektu estrategikoak landuko dira. Hirugarren atalean, burujabetza ekonomiko eta politikoaren beharra aztertuko du proposamenak; eta azkenik, krisi ekonomiko, ekologiko eta sozialari aurre egiteko ildo nagusiak aurkeztuko ditu programaren puntu garrantzitsuenak.\nPermachen arabera, ezinbestekoa da egungo sistemari alternatiba bat ematea. Ildo horretan, martxoaren 29ko greban herritarrek bestelako eredu politiko, sozial eta ekonomiko bati baiezko borobila eman ziotela adierazi zuen. Hortaz, herritarren beharrei erantzun nahian, justizia sozialean oinarritutako proposamena bultzatuko dute, zerbitzu publikoak bermatzen eta indartzen dituena eta herritarra sistemaren erdigunean kokatzen duena.\nBestelako politika batzuk garatu ahal izateko tresna propioak izatea beharrezkoa dela gaineratu zuen Permachek. Alegia, burujabetza politiko eta ekonomiakoa jo zituen giltzarri nagusitzat.\nProposamen sozioekonomikoaren aurkezpena Maiatzaren Lehenean egitea erabaki dute lau taldeek eta sarea erabiliko dute horretarako. Programa beraz, irtenbidea.net eta haysalida.net webguneetan eta sare sozialetan irakurgai izango da egun horretatik aurrera.\nEra berean herritarrengana heldu nahian, jendaurreko aurkezpenak ere egingo dituzte. Hasteko, maiatzaren 6an Iruñean eta maiatzaren 19an Bilbon agerraldiak egingo dituzte, eta aurrera begira, hainbat herri eta hiritan hitzaldiak ematea ere aurreikusten dute.\nPermachen arabera azken mobilizazioetan ezetz esan zaio ereru kapitalistaren krisialdiari aurre egiteko ezarri diren politikei «helburu bakarra sistema bera salbatzea delako».


Ertzainei euskara doan ikasteko aukera emango die Eusko Jaurlaritzak ~ Blog de Petronor\nErtzainei euskara doan ikasteko aukera emango die Eusko Jaurlaritzak\n25.10.17 Joseba Arruti No hay comentarios\nElebitasunerako bidean hainbat urrats egin ditu euskal gizarteak azken hamarkadotan. Aurreko mendearen azken laurdena hasterakoan amets zirudiena arlo askotan bete da, euskarari dagokion maila eskaintzeari buruzkoan esaterako. Baina badago zereginik, eta horretan dihardute eragile publiko zein pribatuek. Lehenek euren langileen euskalduntzea erraztu gura izan dute beti, eta hari horretatik tiraka Eusko Jaurlaritzako Kultura eta Hizkuntza Politikako Sailak eta Segurtasunekoak hitzarmen bat sinatu dute ertzainek euskara ikasteko erraztasun gehiago izan ditzaten. Akordio honi esker, kudeaketa-gomendio bat bultzatuko da eta honek euskara doan ikasteko aukera emango die ertzainei, horien lan orduetatik kanpo. Horretarako, 200.000 euro baliatuko dira ikasturterako.\nJaurlaritzako Segurtasun Sailak aspalditik lagundu du euskararen irakaskuntza Ertzaintzaren barruan, baina estraineko aldia da honelako hitzarmen bat sinatzen dela Kultura eta Hizkuntza Politikako Sailaren menpe dagoen HABErekin (Helduen Alfabetatze eta Berreuskalduntzerako Erakundea). Estefanía Beltrán de Heredia sailburuak urrats honen garrantzia nabarmendu du, horri esker Departamenduan euskararen normalizazioa burutu asmoz zein Ertzaintzaren Euskara Planaren egitasmoetan aurrerapauso bat gehiago emango dela iritzita. HABErekin sinatu den elkarlan hau funtsezkoa izango dela uste du berak, euskara lantzen edo ikasten ari diren ertzainei babesa eta erraztasunak emate aldera.\nKultura eta Hizkuntza Politikako sailetik, ostera, Bingen Zupiria sailburuak egiten ari diren esfortzua azpimarratu du. Bere berbetan, "euskarara hurbildu direnek beti nabarmentzen dute esperientzia honek eman dien guztia: mundu berri bat irabazteko balio diela esan ohi dute. Hala ere, badakigu hizkuntza bat ikastea ez dela aldats behera izaten, eta albait erraztasun gehien eman nahi dizkiegu pausoa ematen dutenei".\nProzedurari dagokionez, Segurtasun sailak deialdiak egingo ditu urtean zehar euskara ikasi nahi duten ertzainek eskaera egin dezaten, eta onartutakoen zerrenda osatuko da ostean, oinarrizko baldintzak betetzen dituztenena hain zuzen. Matrikula-orria emango zaie horiei, bakoitzak nahi duen euskaltegia eta ordutegia aukera dezan. Akordio honekin, onartutako ertzainek ez dute ezer ordainduko euskaltegietan. Izan ere, kudeaketa-gomendioari esker, matrikula eta irakaskuntzaren kostua Segurtasun Sailak ordainduko dizkio HABEri, honen prezio publikoak aintzat hartuta. HABEk, aldiz, diru-laguntzen deialdiaren bidez eta matrikulen fakturekin, dagokiona ordainduko dio euskaltegi bakoitzari.\nEuskaltegietan zein autoikaskuntzarako zentro homologatuetan eskaintzen diren maila guztietan eman ahal izango dute izena ertzainek, matrikula-orrien bitartez. Guzti honetaz arduratzeko, jarraipen batzorde bat eratuko da, Giza Baliabideen Zuzendaritzako eta HABEko kideek osatutakoa. Bi sailen helburua datozen urteotan bide honekin jarraitzea da, Ertzaintzaren barruan euskara sustatzeko.\nErtzaintzan euskara sustatzea da honako ekimen honen helburua.


Arastortz: mendi-gailurra eta bertako buzoia 1978-2018\nMikel Larreategi 2018/02/26 08:00\nArastortzeko gaina Ataunen dagoen mendi bat da, Aralar mendizerrako eta Intzartzuko Haitzen parte da. Orain dela 40 urte aitak eta amak buzoia jarri zuten bertan.\nBerrogei urte pasatu dira aitak eta amak Arastortzeko gainean buzoia jarri zutenetik. Etxeko argazki-album zahar horietako baten betidanik ikusi izan nituen argazkiak, baina inoiz bertan izan gabe nintzen.\nIazko aste santuan anaia eta biok igo ginen bertara, gutxienez buzoia ezagutu nahi izan genuen. Bi mendi-txartel utzi genituen bertan: bata buzoiaren behealdean. Buzoiak piramide itxura du eta beheko aldean hutsune bat dago, hutsune horretan ikurriña eta Gernikako Arbolaren irudi bat daude. Txartel bat hortxe utzi genuen, Gernikako Arbolaren gainean eta Lazkaoko lagun batek klubera itzuli zuen aste pare baten buruan gurasoak zorionduz. Txartela amak gorde zuen.\nBigarren txartela buzoi barruan zegoen larunbatean hara joan nintzenean. Behealde horretan goitik jeisten den tiradera bat du buzoiak eta han barruan gordeleku bat. Bada guk 2017ko apirilean utzitako bigarren txartela hantxe zegoen:\nHemen 2017ko apirilean tontorrean buzoiaren ondoan anaia eta biok ateratako argazkia:\nAurten buzoiaren 40. urteurrena ospatzen dela-eta bertara joan nintzen otsailaren 24an, larunbata. Urteurreneko eguna astelehena izanda, ezin joan bertara eta eguraldiaren aurreikuspenak onak zirela-eta larunbatean bertaratzea erabaki nuen. Eguraldi bikainarekin, giro ezinhobea zegoen tontorrean. Larrunarri / Txindoki eta Aralar zuri-zuri zeuden. Aratz eta Aizkorriko mendizerra osoa ere zuri ikusten ziren, elurrez estalita.\nDitugun argazkien arabera, orain dela 40 urte ere elurra zegoen Txindoki eta Aralarren, agian aurten gehiago.\n1978ko eta 2018ko argazkiekin, muntaia bezalako bat egin dut, gutxi gora behera leku beretik ateratako bi argazkiekin, ikusi:\nHemen, beraz, nere omenaldi txikia orain dela 40 urte Arastortzeko gainean buzoia jarri zutenei, amari, aitxari eta Eibako Klub Deportiboko hainbat laguni. Zorionak!\nInformazio eta argazki gehiago:\nArastortz Mendiak.eus atarian\nArastortz Mendikat atarian\nArastortzera Ataundik joateko bidea Wikiloc atarian\n1978ko otsailaren 26ean Arasortzen ateratako argazkiak\n2017ko apirilaren 21ean Arasortzen ateratako argazkiak\n2018ko otsailaren 24an Arastortzeko ateratako argazkiak


Vueling mugikorra - check-in mugikorra eta iphone eta android-erako aplikazioak | vueling.com\nErraztasun guztiak eskura izango dituzu!.\nSinkronizatu Apple Watch gure aplikazioarekin!\nEskumuturreko keinu arrunt bat nahikoa da zure errreserben informazio baliagarri guztia begi-bistan izateko. Oso erosoa da!\nZure hegaldia denbora errealean\nIritsierei, irteerei, maleta-zintei eta hegaldiaren balizko gorabeheeri buruzko informazio guztia, begi-kolpe batean.\nAurreratu zure hegaldiaOptima edo Excellence tarifarekin bidaiatzen duzu? Orain, zure mugikorraren bidez, zure hegaldia aurrera dezakezu egun berean lehenago irteten den beste batera!\nErreserbatu gure edozein helburuetarako hegaldiak gehien egokitzen zaizun tarifa aukeratuta: Basic, Optima edo Excellence.\nSaihestu ilarak aplikaziotik check-in eginda, eta deskargatu mugikorrera hegazkineratzeko txartelak.\nSartu zure erreserbetan eta kudea itzazu, gehitu maletak, aukeratu eserlekuak eta aldatu edo aurreratu zure hegaldiak minutu gutxi batzuetan.\nErregistratu myvueling-en zuzenean telefono mugikorretik: gorde zure datu pertsonalak eta erosi bizkorrago!\nEkarri telefonora zure txarteleko datuak automatikoki NFC eta Scanning sistemei esker.\nSony-ren SmartWatch 2 bat baduzu, aplikazioarekin sinkronizatu eta eraman zure hegaldien informazio guztia zure erlojuan.\n...eta beste gauza gehiago!


2019ko urtarrilaren 20a, igandea | Ordua Euskal Herrian 08:20:20\n2011ko abenduaren 11\nAurten, gutxi erabakiko genuela inoiz baino argiago izanagatik, edo izateagatik, eta langile identitatetik ari naiz, kasik barregura etorri zait bozkatzeko pausu bakoitzean (korreoz bozkatzen dut), lotsatzen garenean sortzen zaigun algara horrekin, gezurretan harrapatu eta gelatik irten bitarteko antzerkiari behar besteko sinesgarritasunez eusten asmatzen ez dugunetan bezala. Pantailan Madrilgo irudiek JMJren (Jornada Mundial de la Juventud) reedizio bat ziruditen, eta barregura ematen zuen, Rajoyren saltotxoak, badakigu gainera datorkiguna, oso ondo ikasten da hori zure lankidea jornada erdian aulkitik altxatu eta irribarretsu etxera/desertura joateko eskatzen diotenean sindikatukoak paperak ondo daudela baieztatzen dion bitartean (eta berriro tekla hotsak), eta datorkiguna PPk egiten badu, berak erabaki duela sinesten errazago egingo zaigu, demokratikoa balitz bezala. Beñat, niri, zuk diozunaren kontra, ez zait iruditzen ezkerrak diskurtsoarekin asmatu duenik, ez azken legealdietan, ezta kanpainan ere, eta esango nuke ez direla aipatzen zenituen teknokrata liberalak izan Marxen produkzio bideak langileen esku egotearen komenientziari barre egin diotenak.\nBerez, hau historia noren arabera mugitzen den ikusteko ere bada, kapitalismoa krisian sumatu baitugu Europari eragin dionean, alegia, kapitalismoak jende asko-asko mantendu du krisian betidanik, baina gu izan ez garen bitartean, “niri ekonomia ez zait interesatzen”, “nik ez dakit ezer ekonomiaz” egin dugu, komeni zitzaigulako.\nZapateroren lehen legealdiari ezkertiarrena irizten dio askok, eta esango nuke akatsa handienak orduantxe egin zirela, ezkerrak, eta Marxi esker, zerbait badu, kapitalismoaren diagnosirako tresnak dira, eta espainiar ezkerrak, baita euskaldunak ere, uko egin dio diagnostikoari krisia gainean izan arte. Eta orain, klase zapalketa inoiz baino argiago, nazio ikuspegitik hasi zaizkigu; Grezia, Alemania... eta nazioarteko klub aberatsa ederki, herrialdeen zorraz. Cristina Fernandezek G20aren gailurraren atarian enpresariekin eginiko bilkura batean, elikagaien inguruan, ilustratu zuen ezkerraren ezina, “quién me hubiera visto en época universitaria” esan ondoren (pena da Cristina itzultzea): “Herrialdeen gastua kontrolatzera mugatzen badira, baina ez finantza bankuak, kalifikazio agentziak, merkatu mugimenduak...”. Finantza munduak irabaziak ekonomia errealera itzuli beharra azpimarratu ondoren jarraitu zuen “kontsumo gabe ez dago kapitalismorik”, “proposatzen ari naizena kapitalismoa da, baina kapitalismoa serio, bizi duguna ez baita kapitalismoa, anarko kapitalismo finantziarioa da”. Kapitalismo identifikagarria da nahi dena. Iraultza ondo baitago, gaur egiten bada, baina bitartean zein biografia sakrifikatuko dira erreformismoa (Zapatero aurretik zuen zentzuan) finantza munduak debekatu badu.\nAmaiurren Kongresurako lehen proposamena PNV eta Geroa Bairekin elkarlana da, ez da ezker politikak egiteko izango, eta diskurtso dramatiko publiko emozionala ez doa ezker aldetik (zeinak etorkinez hitz egitera eramango lukeen, langile espainiarrak, ez “Euskadi” markaz), beste nonbait baino, denbora bagenu bezala, PSOE ezkerrari min handien egin diona da, eta IUk ez dakit narrazio propio bat eraikitzeko asmorik baduen orain bozek mozkorturik.\nEskuina konstatazio bat da, baina badira hitzak, “ezkerra” batez ere, konstatazioaren mundutik atera eta aspirazioenera pasa behar genituzkeenak, orain presio/eragin botererik batere ez duenean batez ere; inork ez dezala esan ezkertiarra denik, saia dadila izaten, eta esango diogu besteok. Ea norbait agertzen den, eta denok eskale izan aurretik den.\n2011ko abenduaren 04a\n2011ko azaroaren 20a\n2011ko azaroaren 13a\n2011ko azaroaren 06a\n2011ko urriaren 30a\n2011ko urriaren 23a\n2011ko urriaren 16a\n2011ko urriaren 02a


Oso txikia zela hil zitzaion ama - Ahotsak.eus\nOso txikia zela hil zitzaion ama
Bi urte eta zortzi hilabete zituen ama hil zitzaionean. Orduko oroitzapen lausoa dauka. Sarkomak jota hil zen ama. Garai hartan, Andoaingo medikua don Agustin Amilibia zarauztarra zen. Gaztetan ez du gogoan bera gaixo egon izanik.
\nHizlaria(k): Forcada Arrieta, Joxe\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AND-060-002 kodeko bideoa nahi duzula aipatzea: ahotsak@ahotsak.eus\nBi urte eta zortzi hilabete zituen ama hil zitzaionean. Orduko oroitzapen lausoa dauka. Sarkomak jota hil zen ama. Garai hartan, Andoaingo medikua don Agustin Amilibia zarauztarra zen. Gaztetan ez du gogoan bera gaixo egon izanik.\nData: 2010(e)ko azaroaren 16a\n- Daukat sensaziyo txiki bat, hola, nik nauzkan bi urte ta zortzi hillabete nere ama hil zanian, ta sensaziyo txiki bat badaukat, han, amonan ta aittonan-ta sukaldian, ama hil zanian, nola etorri zian familikuak-eta etorri zian ta hola, ta hola... pixkat… jendia triste ta negarrez ta hola ta… daukat sensasiyo bat, ba, ordun ote zan, ama hil zanian. Baiño ez naiz gogoratzen ezerrez.\n- Badakizu zer dela-eta hil zen? Gaixotasunen bat edo…?\n- Bai, hezurretatikan, sarkoma-o esaten diyuen enfermedade hoi.\n- Ordun, garai hartan, ez dakit holako gaixotasunak-eta asko izaten zian.\n- Ordun sendatzeik ez zeon, gaiñea, ordun. Hala uste det nik behintzat. Garai hartan hezurretako miñak eta hoik… ba!\n- Medikuikan-eta izaten al zan Andoaiñen?\n- Bai, bai, bai. Andoaiñen bai. Garai hartan zan Andoaingo medikua, Zarauzko semia, don Agustin Amilibia izan bihar zun. Bai.\n- Ordun oain bezelako konsultak eta anbulatoriuak eta holakotan ez…\n- Ez, ez, beren etxe partikularretan iten zian konsultak eta.\n- Akordatzen zea zu medikutaa noizbaitte juna?\n- Oain baiño sanoxio igual, biharrak eakutsiya edo, fuerte jaioko ziñaten o haziko ziñaten.\n- Bai, ni behintzat ez naiz gogoratzen hola gaixo egon [danik] eta hola. Ez naiz… Oain azkeneko ordu hoitan bi operaziyo txiki in zizkiaten, baiño, gaiñantzian, hola, gaztetan ez naiz gogoratzen hola gaixo egonik eta. Hortan suerte haundi bat euki det.\nAita karrogilea zuen\nAsunekin astinaldia, gripea sendatzeko\nGaixotasunak: txarranpina, "tropeziya"...


PAI iruzurra –\nCarlos Gimeno Hezkuntza kontseilariak berriki trasladatu digu sindikatuoi -banakako bileretan- bere asmo irmoa lege-proposamen bat egiteko Atzerriko Hizkuntzetako Programetan –PAI (ingelesarekin), PALE (alemanarekin) eta PAF (frantsesarekin)- diharduten irakasleak egonkortzeko, horretarako trikimailu legal bat baliatuta.\nLAB sindikatutik, lehenik eta behin, langileak egonkortzearen alde gaudela adierazi nahi dugu, baina prozesu hau behar bezala eta behar den kasuetan egin behar dela deritzogu, eta honek ez luke inondik ere funtzionatzen ez duten aipaturiko Atzerriko Hizkuntzetako Programak betikotzeko balio beharko.\nBestalde, Atzerriko Hizkuntzetako Programen kalitate urria frogatuta dago, pedagogikoki deskalabrua sortzen dutelako: segregazionistak dira, ikasleek lortutako atzerriko hizkuntzako maila ezbaian dago, curriculumeko gainontzeko arloetako emaitzak kaskartu egiten dira… Programa hauen kontra badaude ebidentzia eta ahots asko: Madrilgo Carlos III unibertsitatea; Londreseko University Collegea; Madrilgo Unibertsitate Autonomoa; La Chapuza del Bilingüismo dokumentalean azaltzen diren adituak; Europako hezkuntza sistema aurreratuenak, atzerriko hizkuntzak oso bestelako moduetan irakasten dituztenak… Azken finean, ikasle, familia eta langile asko sufritzen ari dira programa hauen “pandemia”, Foru Gobernuak 2005-2006tik Nafarroako ikastetxe gehienetan inposatu zuena. Orain, programetatik ateratzeko aukera ematen badu ere, hainbeste dira jartzen dituen baldintzak eta trabak non gehienek sarean harrapatuta jarraitzen duten eta, hau gutxi balitz, Hezkuntzak betikotuko ditu asmatutako Foru-legearen bitartez.\nNafarroa Garaiko LAB Irakaskuntza\ncarlos gimeno, hezkuntza publikoa, hezkuntza sistema, nafarroa, paf, pai, pai eredua, PAI iruzurra, PAI iruzurra. Egonkortasuna bai, plae, sindikalgintza, trikimailurik ez


Irailaren 24an 2017ko Kilometroak jaia Oñatin ospatuko da: Lekaixoka! | Usurbildarrak aurrera\n← Badatoz herri jaiak, gora Santixabelak!\nUztailaren 10ean 18:00tatik 20:30etara odol ematea Usurbilgo anbulategian →\nIrailaren 24an 2017ko Kilometroak jaia Oñatin ospatuko da: Lekaixoka!\nBergarraren eskutik lekukoa jaso ondoren, 2017ko Kilometroak ospakizuneko antolatzailea Oñatiko Txantxiku Ikastola izango da. Aurtengo edizioa berrikuntzekin dator, izan ere jaia astebete aurreratuko da Oñatiko San Migelekin bat ez egiteko. Beraz, irailaren 24an (igandea) egingo da Kilometroak 2017 jaia.\n2017a, ospakizunez betetako urtea izango da Txantxiku Ikastolarentzako, Kilometroak jaiaren antolaketaren ardura izateaz gain, 50. urteurrena ospatuko baitu. Logoaren eta leloaren eraketan oinarri izan diren baloreak ere irudikatuko ditu jaiak, hala nola, auzolana, irekitasuna, parekidetasuna eta aniztasuna.\nLekaixo berbak, oihua, txilioa, irrintzia, deiadarra esan nahi du. Aspaldiko euskaldunek erabiltzen zuten deia, irrintzia eta oñatiarrez lekaixua, abisuak pasatzeko, arazoak komunikatzeko zein urrun zeudenei hurbiltasuna adierazteko: “Oinarrian, gure arbasoengandik jaso dugun herri ohitura, irrintzi, doinu eta berbaren komunikatzaile berriak gara”.\nLekaixoka berbaren oinarrian, auzolanaren ideia dago. Hortik, auzolanetik sortu eta sortzen garelako, Txantxiku Ikastola bera ere orain dela 50 urte auzolanetik sortu eta hazi delako. Horregatik, auzolana da Kilometroak jaiaren oinarria.\nLeikaxoka! adierazten duen irudia, lekaixoa bera da. Irrintziaren soinu uhinaren errepresentazioa izateaz gain, formak Oñatiko Aloña mendiko gailurreriaren irudia ere islatzen du. Irudia Txantxiku Ikastolako hiru ikasle ohien artean sortu dute: Xanti Ugartek, Amaia Martinez de Arenazak eta Ander Etxanizek.


Haur eta haur ospetsuenen izenak | Consumer\nHaur eta haur ospetsuenen izenak\nLucía, María eta Paula neskentzat, eta Alejandro, Daniel, Pablo eta Hugo haurrentzat dira azken urteotan haurtxoentzako izen gehien dutenak\narabera: Asteazkena, 2015eko ekainaren 17a\nZer izen jartzen zaizkie gehien jaioberriei? Zein dira gehien gustatzen zaizkizunak? Ba al dago “moda-iraganik”? Nola asmatu haurraren izena? Zein diren ezagunenak jakiteak lagundu dezake haurtxoaren izena aukeratzen . Neskatxen artean, Lucía, María eta Paula nabarmendu dira azken urteotan, besteak beste, Sara, Claudia, Alba eta Daniela. Haurrentzat, Alejandro, Daniel, Pablo eta Hugo dira ezagunenak, besteak beste, Álvaro, Adrián, David eta Javier. Ondoren, zerrenda horiei buruzko xehetasunak emango ditugu, baita izenei eta garai desberdinetan duten presentziari buruzkoak ere.\nHaurtxoaren izena aukeratu\nIrudia: real inemedia\nZer izen jartzen diozu haurrari? Haur baten zain dauden bikote guztiek egin behar dute aukera hori, eta ez da beti erraza izaten. Kasu batzuetan, gurasoak ados jartzen dira denbora gutxian, baina beste batzuetan zalantzak eta ezbaia sortzen dira.\nGurasoentzako aholku batzuk daude egoera horretan. Alde batetik, komeni da aurreikustea nola deituko dioten haurrei, gurasoek aukeratzen duten izena baino harago (izan ere, Manolok Manolo, Isabelen Isa eta abar bihur baititzake). eta kakofoniak edo hitz-jokoak saihestea (Min Fuertes, Marco Pintado, etab.) ). Bestalde, etorkizuneko gurasoek izenen zerrendak kontsultatu ditzakete, bai izenak aurkitzeko, bai ordura arte ezagutzen ez zituzten izenak aurkitzeko.\nEstatistika Institutu Nazionalak (INE) argitaratzen dituen datuek Espainiako izen ezagunenak zein diren jakiteko balio dute. Horrela, “moda-izen” baten alde egiten edo saihesten laguntzen da, haurra bere belaunaldian horrela deitzen diotenetako bat izan ez dadin.\nLaura, María eta Paula dira nesken izen ezagunenak\nLucia da, alde handiz, nesken izen ohikoena. Azken 10 urteetan gehien hautatu direnen zerrenda izan du gidari (2004 eta 2013 urteen arteko epea, biak barne). Garai hartan jaiotako 1.000 neskatik, 34k Lucia izena eraman zuten (77.358, 2.292.726 neskatik).\nBigarren ezagunena Maria izan zen: 1.000 neskatik 28 (65.134). Eta hirugarrena, Paula: 1.000 eurotik 27 (guztira: 61.159). Bi horien artean, bigarren eta hirugarren postua banatu ziren, hamarkada osoan zehar ohikoenen artean.\nAzken urteetan, Sara, Claudia, Daniela, Alba, Irene, Sofía eta Martina ere oso ezagunak izan dira. Aurreko hamarkadara arte, Marta, Laura eta Andrea ere baziren gogokoenen artean, baina lur galdu zuten eta zerrendako lehen hamar postuetan agertu ziren azken bosturtekoan.\nAlejandro, Daniel, Pablo eta Hugo dira nagusi haurren artean\nHaurren izenen artean ez zen hain nabarmena izan, baina batzuek gainerakoek baino gehiago nabarmendu zuten. Alejandro izan zen aztertutako hamarkadan gehien gustatu zena: Aldi horretan jaiotako 1.000 haurretatik 26k deitu zuten horrela (63.230, 2.444.691 haurretatik).\nDaniel deitutakoak gutxi izan ziren: 1.000 eurotik 25 (61.916 guztira). Gainera, lagineko hamar urteetan, Daniel izan zen gehien aukeratu zen izena. Hirugarren populatuena Pablo izan zen: 1.000 haurretik 23 (guztira: 56.405).\nBitxia da Hugo izenaren kasua, ospe handia irabazi baitzuen azken urteotan. 2004an, izen handieneko izenen hamabigarren lekuan zegoen (1.000 pertsonatik 13), eta 2013an, berriz, zerrenda gidatu zuen (1.000 biztanletik 25). Hamarraldiko datu guztien arabera, 1.000 haurretatik 19k Hugo izena hartu zuten, 46.163.\nUrte hauetan oso ezagunak izan diren beste izen batzuk Alvaro, Adrián, David, Javier, Sergio, Diego eta Mario izan dira.\nIzenak eta haien presentzia garai desberdinetan\nZenbait izenen arabera, batzuetan, “moda-iraganak”, “aitona” eta abar entzuten dira, eta, bat-batean, berpiztu egiten dira, eta haurren izena da berriz ere; “izenak birziklatzeko” prozesu moduko bat da. Beste batzuk, berriz, “berriak” dira, beste herrialde edo kultura batzuetatik iristen direnak eta Espainian ia historiarik ez dutenak.\nHorri dagokionez, INEren web orrian sartzen da aurreko hamarkadetan izen jakin batek (1930etik aurrera) zer presentzia izan duen jakiteko aukera. Hala, jakin daiteke noizbait edo belaunaldiz belaunaldi erabili den. Web orri horrek, gainera, adierazten du pertsonen batez besteko adina.\nLucíak, orain nesken artean ezagunena, 1.000 neskatik hiruk baino gutxiagok zuten presentzia, eta 1970eko hamarkadara jaitsi zen. Ordutik aurrera, ordea, hazi egin zen, eta, 2000. urtean, 1.000 neskatatik 34k hartu zuten parte. Batez besteko adina 22,4 urtekoa da.\nEta Alexandrorekin antzeko zerbait gertatzen da. 60ko hamarkadara arte, gutxi zegoen. 70eko hamarkadan hasi zen zabaltzen (1.000 biztanletik 6) eta oso ezaguna da 2000. urtean (1.000 biztanletik 29). Alexandroen batez besteko adina 23,3 urtekoa da.


Eunateko Andre Mariaren Eliza Muruz�bal Turismo Nafarroa\nIrudia Eunateko Andre Mariaren Eliza\tElizak eta baselizak\nMuruzabalen (Itzarbeibar), - Donejakue bidearen ibilbide tolosarrean, eta bide horrek Orreagatik datorrenarekin bat egin baino lehentxeago- hantxe dago zutik bakardade gorrian Eunateko Andre Mariaren eliza ikusgarria, hots, arkitektura erromanikoaren ale bitxia, bakana, paregabea, ederra. Monumentu nazionala da. 1170ean eraikia, ez dago batere argi nork egin zuen. Zenbait historialarik diote tenplarioek altxatu zutela eta San Joan ordenako ospitalea izan zela. Aldiz, herri tradizioaren arabera, erregina edo andre batek eraikiarazi zuen, hileta kapera izan zedin, eta emakume hori hantxe omen datza, harrien azpian.Ehorzketak aurkitu dira klaustroaren zutabeen artean eta hilobi bat ere badago sarrerako ate ondoan. Besteak beste, erromesen maskor horietako bat agertu zen. Beraz, horrek guztiak esan nahi du erromesak lurperatzeko eliza izan zela. Oin oktogonala du -Jerusalemgo Hilobi Santuak eta Donejakue bideko beste bi eraikuntzak bezala- eta arkupe eder batez dago inguratua. Guztira, 33 arku dira eta kapitelak apainduak daude. Abside pentagonalak eta epistolari atxikitako dorre txikiak hausten dute oin oktogonalaren harmonia. Dorre horrek oin karratua du. Kanpoaldeko hormetan leiho kalatuak eta itsuak tartekaturik daude eta bi ate ditu: iparraldekoa Bidearen aurrean, oso dekoratua, eta beste xumeago bat sartaldera. Ibili lasai arkupean barrura sartu baino lehen. Barnealdea xumea da eta musulmanen eragina nabari da gauza batzuetan. Begiak poliki-poliki egokituko zaizkizu barneko argitasun apalera eta, zalantzarik gabe, elizari darion izpiritualtasuna sentituko duzu zure baitan. Silarrizko hormetan bi altuera nabari dira eta angelu bakoitzean bina zutabe daude elkar gainka paratuak. Itxuraz barnealdea soiltasunez jantzita dago, baina zutabeek 26 kapitel dituzte apainduak. Angelu desberdineko 8 nerbiotan euskarritua dago ganga oktogonala, eta horrek agerian uzten du tenpluaren zortzi aldeak desberdinak direla. Absidea oso aberatsa da, forma erdi-zirkularra du eta hantxe daude elizako eskultura-atalik zaharrenak. Erdi Aroko eliza honetatik oso hurbil, Olkotzen, San Migel eliza dago. Eunatekoa bezalako ataria du baina alderantziz egina. Elezaharraren arabera, Eunateko ataria egiteko enkargua jaso zuen hargin-maisua haserretu egin zen, bera kanpora joana zelarik, naturaz gaindiko indarrak zituen erraldoi batek hari aurrea hartu eta lana egin zuelako. Apezak erronka bota zion harginari antzeko lana hiru egunetan egiteko. Harginak balentria handi hori egin zuen, betiere sorginek, sugeek eta araoek lagundurik, baina emaitza hauxe izan zen: ataria berdin-berdina da baina alderantziz egina. Atari hura ikusi eta erraldoia sumindu zen. Orduan, harginari sekulako zartakoa eman eta Olkotzeraino bidali zuen airetik.[<< volver ]\nde primavera 2013: de martes a domingo, de 10:30 a 13:30 y de 17:00 a 20:00. Lunes siempre cerrado.\nDeskripzioa: a las 12:00 y a las 17:00, (Rosa, 628872835) los d�as de apertura de la iglesia o bien contactar con la OIT de Puente la Reina (948341301).


Kanten kantoia - "Belengo portalian" gabon kanta\n"Belengo portalian" gabon kanta
15-20 urte inguru egin zituen koruan abesten. Eguberrietan "soloa" ere egin izan du. "Solo"an abestu izan duen gabon kanta abesten du.
\n15-20 urte inguru egin zituen koruan abesten. Eguberrietan "soloa" ere egin izan du. "Solo"an abestu izan duen gabon kanta abesten du.\n- Geroztikan, ni koruan egongo nitzan, ba, bi pusketan, 15-20 urte igual, koruan kantatzen. Ta, esan deana, behiñ´e ez det izan musikik. Ta noiz o noiz solon bat´e kantatu Eguarritan´e bai. Ba... solua izan zan, oso netzako preferittutakua, ta oan semiak´e tentatzen naue hola Eguarritan kantatzeko. Ez dizut dana abestuko, baiño:\n"Belengo portalian negu gogorrian\njaio da gure Jesus askatxo batian\naskarik gabe dago abere artian,\nguztiz ahaltsua dana zeru ta lurrian".\nTa hoi zean... hoi askotan kantatu izandu det. Ta inkluso koruan bertan´e Andoaingo elizan´e... Musikadunak ez dula kantatu nahi ta "Hik kantatuko al dek?", "Bueno, kantatuko dit". Ta...\n- Hoixe! Gogua izan ezkeo...\n- Bai, bai. Ni hortan ez naiz erregutu... erregu eske ibili.\nInformazio gehiago: "Belengo portalian" gabon kanta


EAJ-PNVk Gazteriaren lehen Euskal Legearen aurrerapenak goraipatu ditu\nLegebiltzarrak adostasun zabalarekin onartu du gaur egun gazteek pairatzen dituzten arazoei erakundeek ematen dieten erantzuna indartuko duen legea. “Legeak etorkizuneko plan bat eraikitzen lagunduko du, eta gazteak izango dira protagonistak. Autonomia, parte-hartzea eta emantzipazioa bultzatuko ditu”, Maialen Gurrutxagak defendatu duenez\nEAJ-PNVk Gazteen Euskal Legea defendatu du gazteen emantzipazioan eta entzute aktiboan egindako ekarpenagatik\nBatzordeak legearen irizpena onartu du gaur, akordio zabal batekin, eta osoko bilkurak berresteko prest geratu da. “Etorkizun hobea eraiki nahi badugu, gazterian inbertitu behar dugu”, adierazi du Maialen Gurrutxagak\nGarikoitz Mendizabalek beteko du Kerman Orbegozok Eusko Legebiltzarrean hutsi utzi duen eserlekua\nOrbegozok, Donostiako Udaleko Ogasun eta Finantza zinegotzi berriak, legebiltzarkidearen aktari uko egin dio gaur goizean Ganberako erregistroan. Bere hutsunea Mendizabalek beteko du, EAJ-PNVren Gipuzkoako zerrendako hamahirugarrenak azken hauteskunde autonomikoetan


BERRIA: M4F hartzekodunen lehiaketan sartu da | LAB - EITB\nBERRIA: M4F hartzekodunen lehiaketan sartu da\nOr, 2014/01/31 - 08:39 — Nagusia\nINTERNET. M4F enpresa hartzekodunen lehiaketan sartu da. Horrela adierazi du M4F borrokan plataformak. Ekoiztetxeak eitb.com atariko edukiak kudeatzen ditu. Enplegua erregulatzeko espediente bat aurkeztu zuen zuzendaritzak ekainean; M4Fko 31 laguni eragiten dio. 27 langile kaleratzea eta beste lauri lanaldia erdira murriztea, eta gainontzekoen soldatak jaistea aurreikusten zuen enplegu erregulazioak.


Eako poesia egunak - Wikipedia, entziklopedia askea.\nEako poesia egunak euztaileko asteburu batean Ean (Bizkaia) 15 urtez antolatu diren poesiaren inguruko jardunaldiak izan dira. Herriari Emon Arnasa elkarteak antolatu ditu jardunaldiok auzolanean. Parte hartzaileen artean, Koldo Izagirre, Itxaro Borda, Jose Luis Otamendi, Castillo Suarez, Iñigo Aranbarri, Irati Jimenez, Eider Rodriguez eta Katamalo taldea egon dira, beste askoren artean.\n2004an antolatu ziren aurreneko aldiz, Gabriel Arestiren omenez, eta 2018an azkenekoz.\nGabriel Aresti Ean[aldatu | aldatu iturburu kodea]\nIdazle bilbotarrak 1974ko uda Bizkaiko kostaldeko herri honetan igaro zuen, gaixorik zegoelarik, Kurtxia auzoan hain zuzen ere. Bertan zela idatzi zituen 'Eako koplak' eta 'Enaden begiak' poemak. 2004ko uztailean, herriko seme kutun izendatu zuten Ean.\nEako poesia egunen webgunea\nEako poesia egunei buruzko artikulua Argia astekarian\n"Gabriel Aresti Eako seme kutun izendatu dute" (Berria).\n"Eako Poesia Egunik ez da egingo gehiago" (Berria).


Hiru zigor errepikatu, ADSL baja ematean | Consumer\nHiru zigor errepikatu, ADSL baja ematean\nInterneteko konpainiek 200 euro baino gehiago eskatzen dituzte, klausularen bat ez betetzeagatik\nEgilea: Egilea Teresa Belaire HelPm eta Cash\narabera: Ostirala, 2015eko irailaren 04a\nIrudia: Senado Federal\nInterneteko pakete bat kontratatzen dugunean, beti azaltzen ez dizkiguten baldintza batzuk onartzen ditugu. Nahiz eta errazena komertzialaren erantzukizuna izan, kontsumitzaileek ahalegin handiagoa egin beharko lukete kontratuak jasotzen dituen klausula guztiak aurkitzeko. Hiru arrazoi daude behin eta berriz telekomunikazio-konpainiek penalizatzeko:kontratatutako Interneteko lineari baja ematea: egonaldia ez betetzea, instalazio-aldia amaitu ez izana eta ekipoa garaiz ez itzultzea. Baina zer egin dezakegu isun horiek saihesteko eta horiei saihets egiteko?\nIrudia: Senatu federala\n1. Irauteko konpromisoagatiko isunak\nInternet eta mugikorren konpainiek kontratua ez betetzeagatik isuna ezartzeko dituzten arrazoi guztien artean, iraupen-konpromisoa da ezagunena. Azkenaldian, operadoreek gutxieneko kontratu-denbora zehazten dute, baina gehienetan salbuespenak izaten ditugu bezeroaren arabera aldatzen direlako.\nZigorra: 2014ko udatik, konpainiak behartuta daude kontratua denbora aurretik eteten bada aplikatuko zaigun zehapenaren berri ematera. Are gehiago, data horretatik aurrera ezarri zen zigorrak proportzionala izan behar duela kontratutik kentzen den denborarekiko, inoiz ez prezio finkorik. Zati hori oso garrantzitsua da, enpresa batzuek ia 200 euroko isunak aplikatzen zituzten, nahiz eta kontratuaren amaiera egunean 15 egun falta ziren, eta ia bi urte falta ziren kontratua hasi zenetik. Horrela, adibide hau hartuta, 190 eurotik 7,81 euro ordaintzera pasatuko ginateke. Kontuz! Zuntzarekin, penalizazioaren kostua 200 eurotik gorakoa da.\n2. Zigorra instalazio-aldian\nIkuspegia izan badugu eta irauteko konpromisoari buruzko kantua eman badugu, klausula berri bat hartu behar dugu kontuan: instalazio-aldia. Gai hori ez da gehiegi aipatzen, baina konpainia batek ez du konpromisorik eskatzen irauteko. Zehatzagoak izateko, operadoreak eskatzen digu, kontratuari uko egin nahi badiogu, instalazioa amaitu arte iraungo dugula, hau da, linea operatibo dagoela eta funtzionatzen duela.\nZigorra: enpresek adierazten duten arrazoia alta edo eramangarritasuna kudeatzeko gastuak eta instalazioa kobratzen digutela da. Kostu hori, ordea, esanguratsua da, eta, gehienetan, bere gain hartuko genuke, eta ez genuke beteko. Gainera, hemen isunaren zati bat denbora jakin baterako likidatuz joango ez ginenez, aplikatu beharreko gehieneko zenbatekoa izango litzateke zigorra.\n3. Ekipoa itzultzeagatiko penalizazioa\nSari potoloak jasotzen dituen penalizazio ohikoenak berrikusiko ditugu: bideratzailearen itzulketa. Interneteko operadoreen bezero gisa esperientzia badugun arren, askok ez dute ulertzen doan ematen diguten taldea, ez oparia, ez kostu gabeko lagapena. “Router doaneko” publizitatea eta esloganak sartzen dira hor, nahasketa sortzeko; hala ere, asko erabiltzen ditugu erabiltzen ez ditugun aparatuak pilatzen, eta isunak jartzen ditugu horren erruz.\nZigorra: konpainia bakoitzak prezioa jartzen die bere ekipoei; beraz, zaila da isun zehatz bat adieraztea. Ideia bat izateko, batzuek 100 euro inguru kobratzen dute (batez ere zuntz optikoa bada); beste batzuk, berriz, 30 euro (ADSL bidezko konexio kasuak).\nNola aurreztu ditzakegu penalizazio horiek?\nOperadoreak zigortu egiten gaituela kontratua ez betetzeagatik, betiere, ohartarazpen ekonomiko hori gehiegizkoa ez bada. Hala ere, beti daude egoera horietara iristeko moduak, hasieratik ohartzen bagara.\nIrauteak saihestu nahi baditugu, biderik errazena konpainiaren webgunearen bidez egindako kontratazioen aldeko apustua egitea da, ADSL unean uneko eskaintzak igortzen baitituzte klausula hau ezabatzeko. Hori bai, telebistarekin edo mugikorrarekin konbinatutakoek letra txikia dute, zerbitzuren batean irauteko moduan. Baina gure paketeak ez badu iraupenik, baina bai instalazio-aldia, linea martxan egon arte itxarotea da onena. Une horretatik aurrera, ezin izango digute zigorrik ezarri prozesua ez amaitzeagatik.\nAzkenik, gure paketea ezeztatu badugu, ez dugu ekipoa itzultzeaz ahaztu behar. Horretarako, gure baja tramitatzeko eskatu behar diogu komertzialari, utzitako materiala non bidali adierazten diguna (bideratzailea, kableak, telefono finkoa, etab.). ). Konpainiak denda fisikoak baditu, baliteke horietako batera aparatuarekin eta osagai guztiekin joatea. Alta webgunearen bidez kudeatu bada edo enpresak establezimendurik ez badu gure hirian, helbidea posta bidez bidaltzen duenari emango diogu helbidea.\nKonpainia bakoitzak modu batean lan egiten duenez, gure operadorearen prozesu zehatzetik ziurtatu behar dugu, eta gaiak murriztu, guk ordaindu behar ditugun edo gure etxean jaso behar ditugun bezala. Nolanahi ere, garrantzitsua da hartu-agiria eskatzea eta izapidea egitea baja eskatu eta 30 egun igaro baino lehen.\nInternet-eu kontsumitzailearen eskubideak Telefonia